text:
Baca Dulu Kawan
OM. SA, BA, TA, A, I, NA, MA, SI, WA, YA, AM, UM, OM -
OM. SA, BA, TA, A, I, NA, MA, SI, WA, YA, AM, UM, OM -
OM. SA, BA, TA, A, I, NA, MA, SI, WA, YA, AM, UM, OM
Trunane aukud ene, ooh, pekel san. Tiang nawang ia ngelah moge, motor gede, mewarna selem. ia ngadanin mogenne Mr. Crow. Kenken kaden undukne adanina keto. Gerungan mesin Mr.Crowne nguusang koping. Pisagane makejang pada nawang yening Mr.Crow liwat. Tiang gedeg yening Mr.Crow teke nyelepin pakarangan umah tainge ane asri katumbuhin bunga aneka warna.
Tiang gedeg duaning kaasrian tetamanan tiange kaaworin munyin montor ngempengang koping. Kukure ane biasa macanda di natah tiange, sambeh pakabarbur. Sayan gedeg basang tiange ningalin I Yellow, cicing gading tiange, nyagjagin trunane ene, ngotes-ngotesang ikuhne sig batisne. Rasanne raket pesan pasawitrannyane. Tekening tiang, I Yellow tusing taen matolihan, da ja lakar maekin. Ngaap ulun atin tiange, ngudiang cicing tiange jag raket pesan ajaka I truna pekel ene.
'Awas, nyanan cai tusing lakar baang icang ngamah', keto jeritan keneh tiange brangti. "Yellow, Yellow", I Pekel makaukan uli kamarne. Tembang raosne cara ngaukin anak bajang jegeg.
Ngijik I Yellow nyelepin kamarne. Angop san cicing gadinge ene ngamah pulung bakso gagapan I Pekele. Bangsat. Keneh tiange lakar ngenta I Yellow kewala I Pekel, truna ane kost jumah tiange ene, ngalem cicing tiange. Sok rungu, pang kadena tiang demen nepukin saparisolahnyane nyayangang ubuh-ubuhan tiange. Iiiih, sayan-sayan gedeg basange, seneb.
Pangawitne, tiang mula tusing nawang yening ia kost jumah tiange. Dugase tiang mulih patang dina ane suba liwat, kamar di samping kamar tiange - ane ipidan tusing ada nyarenin - jani saget suba ada anak nyewa. Ane nyewa, trunane ene. Tolih uli goba, pekel san rasanne, ciing san semunne, angkuh san samitanne, nakeh saparisolahne buina mrekak. Ganteng?? Aa, ganteng, kewala gigis.
Dugas belin tiange ngaukin adannyane Mr.Crow, kaden tiang mula seken adan iane keto. Pamuput tiang nawang, mogen iane ane maadan Mr.Crow. Lantas, nyen adan trunanne ene, bani sumpah, taing sing nawang. Tiang marasa sing perlu nawang. Apa gunanne nawang adan truna ece, apake Ossama, Obama, Onasis, Ongolongol, tendas bedag, tiang sing nyangetang. Ngudiang nyangetang truna pekel, ciing, angkuh, nakeh, seming cara kuangan gizi, mirib sing taen nawang dedaharan jaen.
Panganggone setata dekil, jaler jean maentud brengbeng, sing taen masuah. Uuh, ugal-ugalan. Agem dogen negakin moge pang kadena elit. Cutet, tiang setata brangti baannyane. Keneh tiange mulih, lakar masesanjan malila cita nelahang praine. Yen sing keto, lakar masare lemah-peteng. Kewala, sabilang semengan, tiang setata kakocok bangun baan kuusan gerungan Mr.Crow ane ngempengang koping. Ulihan gedege kaliwat, galeng gulinge anggon tiang nekepin kopinge.
Kewala, kuusan gerungan mogenne nyelupsup metelin galenge, tur, rasa-rasa dingeh tiang gerungan mogene ngaba pabesen ; 'Om Swastyastu'. Ooooh, truna jail, nakal, ugal-ugalan. Madak apak nabrak punyan celagi di sisin jalane, madak apang macemplung ka jlingjingane di bengange, madak tomplok truck..'.
Wraspati, disubane suud ngaturang canang Kajeng Kliwon, nuju nyaluk sanja. Zelly Zen, noni China, sawitra raket tiange, kaatehang baan gelanne, teka ka umah tiange ngajakin milu ka umah Siang May, masi noni China kekantenan tiange dugase SMA. Ia maulang tahun. Belin tiange Gede Wira tonden mulih uli kuliah malam. Nyen orahin tiang ngatehang? Nyen idihin tiang tulung? Tingalin tiang Mr.Crow, mogene, suba parkir di garasi majejer ajak motok bebek tiange. Jumah tiange suung, ada tuah Mr.Crow.
Nah lakar angsehang ngidih tulung apang nyak atehanga. Beh, ngidih tulung? Houi, masa nyen anak bajang masuaka ngidih tulung sig anak truna? Sapatutne ia nawang ia perluang tiang, nawang teken pakeweh tiange. Benehne ia nanjang dewek mapitulung. Yen sing keto, idiih, pang kadena bajang kembang bintang, bajang pangetengan, nunasica masuaka. Sing, tusing.
Pamuput, disubane galahe ngancan nagsek, disubane tiang saja-sajaan nemuang pakeweh, angsehang tiang matindakan maekin kamarne. Getok tiang jelananne, maduluran ulunatine nrugtag. Disubane ia mukahin jelanan, ia idihin tiang tulung, ngatehang ka umah timpale ane sedekan maulang tahun.
"Tuah ngatehang dogen?" I Pekel matakon. Liaaaaaak. Patakonne ngapelekang, rasanne nagih lebihan tekening dadi tukang ateh. Ceeng tiang paningalanne, ia ngwales nyeeng.
Rikala mekejang suba pada sayaga, I Pekel nyemak motor bebek tiange. Ia ngorahang mogenne sedekan nyakitang basang, gelem. 'Bogbog', keto jeritan keneh tiange. 'Nganggo motor bebek, keneh caine pasti apang maan negak makosod ajak icang. Pekel Cocok adan caine I Pekel, kel kel....'.
Lantas, tiang ajak makejang nilarin umah. Lantas bareng malila cita di umahne Siang May. Angob tiang tekening kamelahan parikrama ulang tahunne. Payas tamiune maendahan, lampune maendahan, panamiune magenepan. Ngon tiang ningalin Siang May madansa ajak gelanne. Lulut san.
Lantas tiang, tiang mamucu di bucu, marasa suung diramene, padidi, kakrudungin sinaran lampu ngremeng mawarna tangi, mapangenan, 'Di benengan kenene, marasa teken deweke tiwas, tusing ngelah gantetan ajak madansa, pocol jegege tusing ngelah gelan.
Yen prade deweke ngajak gelan, ganteng, dueg madansa,.....ooohhh, amat demen atine. Yiiihh, iraga kan ngajak anak truna, lumayan ganteng, kewala pasti sing bisa dansa. Paling-paling kadueganne ngibingin joged jaruh, sambilanga mamunyah....Bah, ngudiang ngrambang Mr.Crow, jlema pekel, ciing, angkuh, nakeh, sok. Truna panglentiran, magedi semengan teka sandikala, yen kija palakuanne, paling-paling ngoding pang kadena ngabehin, sing kuangan apa'.
Tiang makesiab duaning Siang May ajak gelanne saget suba majujuk di samping tiange, nekedang pabesen ada anak muani ngajakin dansa. Siang May masi ngidih tekening tiang apang tiang ngisinin pabesen anake muani ento. 'Okey', gangsar pasaut tiange, cara panes banteng kasriokin kribisan ujan, kabatek baan ngedote kaliwat. Duh, anake muani ento suba majujuk di samping tiange. Iiiiihhh, Mr.Crow. Das tiang nyerit baan dulege kaliwat. Enggalang tiang nekep bibihe, apang sing pesu munyine ngacuh.
Ne, tukang catute ene ngajakin dansa? Pongah juari. Saja, tumben panganggonne rapi, kewala amung anggona nekepin pekelne. Tiang mamendol di korsine. Nanging marasa di keneh, tusing luung mamengkung tuara ngisinin pangidih timpal apabuin timpale sedekan maulang tahun. Lantas ulihan maksaang keneh, tiang bangun uli pategakan. Tiang nawang, nawang san, I Pekel nlektekang tiang. Rasanne paningalanne nagih nguluh ukudan tiange.
"Ampura, tiang ngelut bangkiang", dingeh tiang raos I Pekele makekisi di samping koping tiange. 'Awas, yen cai bengal.....'. Limannyane ngelut bangkiang tiange. Sing madaya, ia dueg madansa. Tindakan tiange adung nuutin tindakan dansannyane.
Pesta ulang tahune pragat, petenge sayan ngikub, sayan dedet. Nanging sigug-ngagune, gedege, ane mapunya di kenehe tekening trunanne ene, ngawit katejanin galang, ngadapang lega. Ane ngranayang, Mr.Crow, aa, I Pekel ene, buka raosne Siang May, kone mahasiswa tugas belajar, timpal kuliah gelannyane di Pasca Sarjana Kajian Budaya.
Ia dosen Fakultas Seni Rupa. Dugase mara tawang, prajani ees bayune. Bes tegeh baan ngajiang deweke, payu nandang sakin tan gigisan rikala ulung. Disubane tawang ia dosen, kuliah Pasca Sarjana, prajani Mr.Crow, di matan tiange, masalin rupa dadi alep, sropen, bagus cara Shah Rukh Khan tingalin tiang, tur saparisolahnyanne nudut keneh.
"Ampura, tiang ngelut bangkiang", raos tiange disubane tiang negak magandeng di montor bebek tiange. Aget mogenne gelem nyakitang basang. Aget montor bebeke anggona ngandeng tiang, maan galah ngelut bangkiang, maan galah makosod.
Sesukat ento sing taen tingalin tiang trunane ene pekel, ciing, angkuh, nakeh, sok. Jani, gerungan Mr.Crow, sang moge, alep banban ngetisin kpoing dingeh tiang. pepes gati tiang negak di amben umahe tuah ngantosang sapetekan Mr.Crow, I Moge, pamekas ngantosang mekelnyane, trunane aukud ene, aa, I Pekel, gelan tiange.
Coffee beer di duur meja di arepan tiange suba makerean telah siup tiang. Suba atengah jam tiang negak di bar kapal ferry Jatra 1 ane sedekan malayar uli pelabuhan Merak, pananggun kauh Jawane ke pelabuhan Bakauheni di Lampung Sumatera. Apucung coffee beer, biasane paling liu nelahang galah makisid ke tengah basange tuang limang menit, jani suba atengah jam, kewala atengah jam ane saja-sajaan nglangenin.
Di wanengan atengah jame ento, tiang seken-seken maan nlektekang adeg goler nyempaka, betekan batis mulus mamudak, kanyangkihan nyonyo, karengkiangan bangkiang, entel bokong bar girl ane sing enu inceg ngayahin anak mabelanja, duaning petenge suba liwat jam dua.
Di bar suba tamis suung. Tonden med, rasa tusing lakar med med, tiang ningalin kajegegan bajange ento, liat ludru manis bibih cara delima engkag, cunguh manohara, bokne sada kriting demdem, gigine putih kedas cara mutiara matata apik. Amat melah karmannyane dugas panerestiane ipidan, mawinan jani lekad dini di martyaloka dadi anak luh magoba jegeg, jegeg san.
Jam temboke makleneng pin telu. Di bar kapal ferry Jatra 1 sepi. Tusing ada anak mabelanja buin, mirib mekejang pada leplep sirep. Kuusan munyin mesin kapale ane monotone, tueing ngulgul leplep sirep panumpange.
Novel BumiManusia karangan Pramoedya Ananta Toer enu gisiang tiang, kewala akruna sing baca tiang duaning kenehe nuek ngrincikan wiweka, kenken baan madaya apang maan maorta-ortaan ngajak bajang jegeg, bar girl, ane kahayonne uli ngawit suba ngulgul nalaning tuas, misbis ulunati. Bulane aparo nuju pengelong, ane sedekan ngambara di langite nyinarang kaulangunan ngetisin jenyana.
Angin pasihe baret, nguug sesuahan tiange, mawastu boke gambring. Lantas, tiang ngincepang keneh, cara balian sonteng, nunggilang bayu sabda idep, ngame-ame suung, nunasica apang nyidayang nglaksanayang pangrincine. Mirib, disubane kasiratin pawani, ilang nrugtag bayune. Paekin tiang bajange ento ane sedekan natakin jagut di pagehan besi kapale mabalih bulan. Tiang majujuk di sampingne mapi-mapi bareng mabalih bulan.
“Dingin san nggih ?!”, tiang ngawit nyapa, ulihan ngangsehang. Ia maanggutan, tusing matolihan. Acoloh tiang, anggutannyane, yadiastu acepok buina anggutan cuek, gede san ajinne, anggon kemulan ngawitin ngabagin isin kenehne. Pratingkah cuek buka keto, mula sinalih tunggil pelajaran pokokne rikala ia masekolah calon hostess, cueke perlu apang sing setata kacampihin baan anake nanging ajere, sropene sing dadi engsapang.
Peningalanne ane waluya bintang sing ngedas lemahang, ane dikenkene ngintip nyledetin tiang, tawang tiang ia sujatine sing ja cuek, kewala negarang masemu ngamaelang dewek. Tiang sayan bani nyambungin baan orta.
“Pukul kuda marapat di Bakauheni ?”
“Sawatara pukul lima”, pasautne nyutet, cara sing dadi tawah aji keteng. Paningalanne nu nelektekang bulan. Mirib bulane ngademi, tusing demen nyingakin bajang cuek, bajang mapi-mapi mael. Kewala uli di rasa, tiang nawang. Paningalanne buin ngintip nyledetin tiang. “Nah, pasti bakat baan ngejuk…., kal mataluh alus, ihh pelih, maalus taluh, adeng-adengin…”.
“Ampura, Geg, kadengan tungtung tangis di beten paningalane kebot, pas di jlingjingan pipine, nyiriang kurenan Gege lakar nilarin mati malunan”.
Ia nungadah. Pancingan mabaneh cenik, dumadak masekaya gede. Gegeson ia nyawis : “Saja? Ah, nguluk-nguluk”, kemegmegan pasautne. “Kewala, tiang tonden makurenan”. Oho, tawang, nu bajang. Ia nglanturang ; “Mirib ja tenung jerone beneh. Yen prade beneh, tiang sing nyangetang, duaning tiang sing lakar makurenan. Takut”. Aklepatan bakat gabag ada rasa kasumangsayan, jejeh, awor di raosne.
“Takut? Dadi soleh ?”. tuah soleh rasaang tiang ada anak jegeg takut makurenan. “Tegarang edengang telapak liman Gege”. Tiang masemu pingit, nuut sebeng tukang tenung sakti. Bimbang limanne tengen kaenjuhang. Cara sikep nyander, jrijine mamiu gancan ento jangkuak tiang. Duh alus limane, duh tis jrijine, duh, duh. Semarane ninggahin liman tiange, yadiastu tan kawales uli limanne galing lemuh ento.
“Geguratan lengkunge ene, ane nyemah, ane muncukne nganteg di selagan inan limane, ento nyiriang kurenan Gege lakar nilarin mati disubane Geg nglekadang pianak nomor dua. Aduh, edalem san. Tiang sayaga ngantosang, yadiastu ane antosang tiang baluan…” oh, ngudiang ngacuh bungute mesuang munyi !?
“Bah, ne tukang tenung genit ane …”
“Geguratab lengkunge ene ‘….raosne selag tiang. Lengeh, yening ia baang tiang galah nyampahin tetenungan tiange ane mula campah. Jrijine ane lanjar cara bulun landak ento enu gisiang tiang.
“Adan Gege Ratna Kusumadewi, kan ?”
Sujatine patakon tiange masemu ragu, duaning tiang tonden pastika nawang ia maadan keto, kewala tembang raos tiange nyantep pasaja san. Ituni, dugase menek ka kapal di Pelabuhan Merak, timpal tiange ane ngatehang, ane bareng ajak tiang ngajahin di Universitas Sriwijaya, ngidiholasin tiang apan nekedang titipan tunangannyane, kartu selamat ulang tahun sig Ratna Kusumadewi, bar girl di kapal ferry Jatra 1. kleteg keneh tiange, pasti ene ane maadan Ratna Kusumadewi.
“Lho, kok jerone nawang adan tiange ?”, patakonne sing sautin tiang. Dadinne, beneh jegege ene maadan keto. ‘Suksama Ratu Bhatara’. Terusang tiang :
“Selamat ulang tahun. Geg lekad wuku panguntat bulan April patlikur tiban ane suba liwat”. Pastikan tanggalnyane engkebang tiang duaning yen orahang kasujatiannyane, bisa-bisa katara campah tiange.
“Oohh”, bajang ane jegegne sayan ngulgul unteng kenehne, makesiab. “Uli pidan tiang sing taen ngugu tetenungan. Jani disubane tiang matemu ajak jero, paranormal muda turmaning siket, mawastu prajani tiang pracaya. Pastinne pesan, tiang lekad tanggal 25 April”.
Tiang masuriak egar di keneh. Menang. Tiang masuriak magending di keneh; ‘endih, endih api, tulukin saang gedebong; sedih-sedih ati nepukin anak moglong’. Kartu selamat ulang tahun, titipan timpal tiange, nu ngijeng di kantonge, suba pasti sing lakar tekedang tiang.
Anake bajang jegeg ento ngelesang limanne. Tan jemuga limanne ngisiang lengen tiange kiwa-tengen.
“Tan pasangkan, petenge ene, di tongose sepi jampi, di tengah pasihe linggah, tiang macunduk ngajak anak wikan ane prasida ngabag isin keneh. Pasti jerone nawang apa ane makubda di keneh tiange. Sedih,sedih, gedeg, duleg, awor maadukan mamesik uli abulan ane suba liwat. Tunangan tiange mrarakang duhkita di ukudab tiange, nues ulunatin tiange baan ngaad, ngetelin baan cuka. Ngaape tan gigisan, sengsarane tan pegatan. Ia nganten ajak timpal tiange akost, nglempasang janji-janjinne ngajakin masesanjan di ambarane nyujur ka suargan.
Jani tiang sedekan mabulisahan di kawah endute. Di kenkene, nuju tiang bingung, ada keneh tiange nyiup baygon, pepes tiang nelektekang dalem pasihe, pepes tingalin tiang anak jegeg-jegeg, bagus-bagus sambilanga masesanjan ngulap-ngulapin tiang uli duur ombake, lantas prajani pesu kenehe nyeburin pasihe dalem, makita bareng malila cita.
Kewala mirib ene ane maadan suecan embang, johanga tiang kapining panguesan bingunge, enu idup yadiastu masawitra ajak sengsarane”. Membah cara blabus kapat yeh paningalanne nuut pipinne ane masemu barak nguda. Ia ngelut tiang. Tiang ngelut ia. Bulane masunaran nayuhin. Kerugan ombake cara gegitan sekaa shanti ngidungang wirama Bhasantatilaka. Ada bukal marerod di ambarane mirib lakar mulih ka sebunne betek maan tetedan.
“Lantas jani “, ia nugtugang raisne, “Tiang satmaka matemu ajak malaikat. Ketelin tiang amerta, yadiastu aketelan. Sengsaran tiange ngwetuang jejeh, jejeh idup, jejeh mati. Tiang bungung….” Rasaang tiang, gelutanne sayan nekekang. Kemulanne abedik sing karasa, cueknyane wetu ulian kateteh sengsara ane baatnyane amun gununge.
“Dewi “, Tiang negarang mapitutur, “idupe jani, tuah galah utama mapakardi melah, makerti rahayu, nglaksanayang subha karma. Memaksa Sang Hyang Urip nilarin ukudane, ento ngulah pati, asubha karma, mawasana sayan mabukah jelanan nerakane. Jalan siatin pakewehe baan susrusa, baan keneh ane satulusa, pasti kasuecanin baan Sang Hyang Widhi “.
Biihh, raose cara baos sang sujana mapaica dharma wacana, tuara ngitungang, bajange ane ajak ngraos ene, resep mirib tekening tutur keto ? “Yening Dewi mamesan malaksana tidong-tidong, nyetik raga, mulang raga ka pasihe, sinah liu anake sebet, nyebetang pajalan anak bajang jegeg jag nyutet mamesan buka keto “. Tlektekang tiang paningalanne. Masemu kangen, ludru, mirib karesepang raos tiange, lantas nyawis;
“Mirib, enu ada anak sebet, nyebetang pajalan tiange buka raos jerone ? Amune nistan tiange dadi jlema “.
“Ada, seken enu ada, sanistanne tiang, duaning, ampura Dewi, cara ada nguduhang, dugase ngawit tiang ningalin Dewi, prajani magejeran ulunatine ulihan tresnane makedapan. Soleh, mula soleh, tiang tonden kenal tekening Dewi, Dewi sing nawang nyen tiang. Kewala, tresnane jag teka ngulgul turmaning malabuh sid ukudan Dewine “
Ton tiang, di pagelutan, sayan membah yeh panon bajang jegege ene. Paningalanne ane semug, nlektekang tiang, mirib buin bingung, sing percaya tekening pangakun tiange.
“Jero ? Jero nresnen tiang? Dadi becat keto nglabuhang trena, artinne becat keto masi lakar nglesanin. Sampunang tiang uluk-uluka. Tatun tiange tonden was, kantun ngaap, sampunang bisbisa buin, tiang takut”. Sigsiganne tan sida kaandeg. Rasa belus tangkah tiange kaembahin yeh paningalanne.
“Dewi, tresnane ento cintya, acintya, paragayan Widhi, tusing kaiket dening desa kala patra. Tresnane tuah kasusrusan, tresnanne tuah bhakti. Bhaktine tuah amerih sukaning len tan ton laraning awak. Tiang nglabuhang tresna sig ukudan Dewine artine madasar keneh satulusa lakar mautsaha nandan Dewi nyujur bagiane. Da ngingetang ane pidan. Ane ipidan depang ngliwat. Jani jalan tindakang batise, nyambrama sapamedal suryane nugtug pajalan kauripane “.
“Duh, ngetisin pesan raos jerone, nayuhin pesan pitutur jerone. Prajani marasa was tatun ulunatin tiange. Kewala ……sira ada jerone ane nresnen tur tresnain tiang ?” Banyol san, anake ane suba masemaya tresna-katresnen, asih-asihan, tusing nawang adan gelanne. “Da nakonang adan tiange. Gisiang samayan tiange. Sawetara buin limang dina, dimulihe uli Palembang, lakar pagpag tiang Dewi di kapale ene.
Tiang lakar matur masuaka sig reraman Dewine. Disubane keto, rikala iraga ajak dadua mulih ka umah tiange, lakar tuturang tiang unduk gumin tiange, unduk barong, unduk legong, unduk liak, unduk ngaben, unduk kaasrian pasisi Sanur, Kuta, Nusa Dua tur untuk katreptian desa palekadan tiange, desa Kintamani, ane dinginne ngutgut tulang “.
Paningalan tiange katlektekang baan liat ludrunne. Tiang ngwales nlektekang baan liat dayuh. Bajang jegeg ane mara tawang tiang, ane sida ngrebut tresnan tiange, diman tiang, diman tiang, buin, buin. Ia nyangetang ngelut tiang, mirib sing lakar kakelesang, mirib ajerih nemuang duhkita buin. Usapang tiang bokne ane demdem. Sinaran bulane ane aparo nuju pangelong, rasa nyaputin ukudane, nudupang apan leplep dipaipian.
Ombake putih-putih majejer goler cara janger mangigel. Tanggun langite ba dangin suba masawang barak, bintang siange seming, mirib manulame ; ‘Ratu Bhatara Surya, sampunang medal dumun, durung med tityang masesanjan, malila cita muponin kaulangunan latrine’.
Kapale gangsar tan rerenan, nyibak sayonge nyaputin pasihe. Ambune ba dangin cara langse kabukah baan daa-truna wawu mapawarangan, nywagaten pamedal suryane.
Da Nakonang Adan Tiange olih Agung Wiyat S. Ardhi
Suksma Ease.com Gambar Image Mutual Attraction
Ngempengang koping kuusan suriak anake mabalih joged dibi sanja di wantilan banjar Umanyar. Anake mabalih ngedig-ngedig tangkah, tangkahne padidi, tangkah timpal-timpalne ngaukin jogede apang nyak jawata.
Jogede jegeg-jegeg, bajang-bajang, moleh-moleh, manis-manis, oohh jaruh-jaruh. Pangawitne tiang sing nyak ajaka mabalih baan timpale, kewala kakapiserengin. Lek atine ngucingin. Nah kewala pang tawang, pang sing ningeh orte dogen, tiang nyak ajaka bareng, yadiastu buin mani semengan lakar ngantor.
Sekaa jogede ane lenan suba pepes tawang, ene kone joged ane paling buanga. Cara kebo matlusuk, tiang nyak paida milu mabalih. Saja, igel jogede lemuh, sledetne ngincang, elogan jitne aduuuuh, sing ja kasamping dogen, kewala nglawan arus. Bayu trunane kakilinin, kagargar, Buka ogar ulun atine, gining batise makita nyelepin kalangan apa buin deweke ngelah dasar bisa ngigel. Timpal-timpale ane suba maan ngibing, liunan sing bisa ngigel, liunan ngadokang jurus silat, serang atas serang bawah colak dini colek ditu, cokot kene cokot keto, pang nyak adung teken igel jogede ane limane sing rerenan grapa-grepe, ane angkukanne ngetal cenged, cara misi pir bangkiangne. Lacur, sing ada joged nyak nyawat tiang. Mirib penampilane bas kalem penampilan simpatik religius , sing jaruh, mawinan johina baan jogede.
Yen ngedot kajawat, ubah penampilane apang ugal-ugalan cara preman, cara Gusti Gde Rai, ane mebalih di samping tiange, ane suba ngelesang rabi dadua, ane tangkah lengen tundune bek misi tato, ane uli tuni nigtig tangkah meled kejawat, ane uli tuni suriak-suriak ngemasin seret. Dane kajawat baan jogede. Kadropon, dane jag makecos ka tengah kalangane. Dugas jogede ngampuhin bangkiang danene, cunguh danene cara sikep nyander nyotot cunguh jogede. Iihh, jogede sing makelid, maekang bibihne laut masesep. Aduuuh, gining cunguhe, gining bibihe.
Gusti Gde Rai caluh san ngarepin jogede. Jogede caluh san ngarepin ibing-ibingan Gusti Gde Raine cara suba maadungan, cara suba raket san mamitra. Sing ada tata susila rasane ane ngwatesin saparisolah sang kalih di tengah kalangane. Gusti Gde Rai tegakange di tengah kalangane lantas tegakina baan jogede. Dane matandang kisah-kisah nyungenget betenan cara nahanang sakit, daah duuh aduh-aduh. Suriake makuus. Poos tiange ngetel. Ngedot san.
Bungan jogede ane ngegel di uri bangun. Gambelane nabuhang tabuh telu palegongan, banban alon. Biasane, jogede ane ngigel paling uri, pasti joged ane paling melah, melah igel, jegeg goba, seksi tur pasti ane paling jaruh. Seksi lan jaruhne ene ane antos-antosanga baan anake mabalih.
Dugas jogede sig uri ene mukah lawang, saja jegeg san, cara goban bintang filem india . Paawakanne ramping nyempaka, bibihne – ane makenyem namtamin – manohara cara delima engkag, lengenne mapah biu, sledetne cara kilap nyander nuju sasih kartika, galak sakewala nayuhin.
Uli igel mukah lawang nganti igel pasalin, ia gumana ngedengang karirihanne ngigel. Ia ngedengang tanjek tangkis tetangkepan igel legong keraton. Tindakan batisne cara pejalan Suprba nuut wowotan, asing atindak magoleran cara tayog apsarine di Gunung Kelasa rikala nangkilin Bhatari Giriputri. Kamelahan igelnyane nyiriang jogede ene madasar igel luung, paling sing, ene joged tamatan sekolah tari .
Disubane igel palegongane mapaletan, prajani gambelane masalin baan tabuh gegilakan, prajani anake mabalih jibrag-jibrag makuus masuriak. Jani jogede ngigel sing nuutin uger, ancog-ancog cara tari samba, ngelogang jit nuutin goyang ngebore Inul, ngelogang paha nuutin igel jaipongan, nglayak ngendig, ngonjolang buah tangkahne nyangkih gede, tur ane sing dadi kutang, ene, angkuk-angkuk buang. Jogede matindakan lakar nyawat di sisi kangin.
I Karta, timpal tiange ane ituni maid ngajakin mabalih, inan bengale, jawata. Ia sing bisa ngigel kewala pongah ngentud ngatengahin kalangan. Igelne cara layangan kuangan angin sliag-sliog nagih ngedap, kecas-kecos cara dongkang pentil, srandang-srendeng cara kuluk tomplok montor. Ia tusing nyangtang panyacad anake ngorahang sing bisa ngigel, cutet pang maan niman cunguh jogede tur pang maan ngangkuk-ngangkukin joged. Mekelo ia ngibing kanti tundunga baan anake mabalih’ “suud Karta, suuuuuud…”.
Jogede buin nyawat dibucu kelod kauh. Jani I Konci ngibing. I Konci, bebotoh ceweke ene, mekelo dadi tanggun raos di desa duaning ia nelahang pamelin carikne anggona ngulurin mitran-mitranne cewek kafe ulih dauh tukad. Di tengah kalangane, I Konci sing kimudan melitang kamben jogede. I Konci sing ampatan melitang kambenne padidi. Jogede tan kimudan negak di pabinanne I Konci. Liman I Koncine grapa-grepe ngabag kene ngabag keto. Anake mabalih makocotan, kalangane magejeran.
Sig uri, Gusti Gde Rai ane enu majujuk di sampinge, ojoga baan jogede. Satonden jogede nyawat dane, jogede maan nyledetin tiang tur makekisi, “Beli Ngurah pasti sing inget kin tiang. Tiang Luh Sudiasih. Beli Ngurah nyak ngibing? “ Kememegan, makesiab, bengong tanpasaut tiang ngingehang raos jogede. Jogede makenyem.
Angob tiang kapin kajegegan jogede ene. Beh, yen ene bakan anggon kurenan, lakar sayangang, lakar sineb di meten, tusing lakar baang magarapan. Saja Luh Sudiasih ene ? “ Patakone ene sanget san ngulgul dewek tiange. Tonden ilang kememegan tiange, Gusti Gde Rai saget suba di tengah kalangane kakampuhin baan jogede, cunguhne suba nyotot cunguh jogede. Luh Sudiasih ngelidang bibihne dugase nagih sesepa.
Dugas jogede nyledetin tur ngenyemin tiang ibusan, rasa mabruak empak carang ulun atine ngenehang legane lakar maan ngibingin bungan jogede. Uli tuni ngantosang galah kajawat pang maan ngibing, pang misi dote. Kewala disubane ia nyambatang adanne, disubanne pedas baan ngingetin, prajani sirna tanpawekas kenehe ngibing.
Nyen juari tekening Luh Sudiasih, bungan sekolahe ane taen ajak akelas di SMKI. Nyen juari, ipidan pepes bakat tundikin jitne uli batan bangkune. Nyen juari, ipidan taen katangehang ngintip ia sedekan di wese. Dugase mara menek kelas telu, kemulan metu uli unteng kenehe, ia taen bakan kirimin surat cinta. Surate maan ja walesan, sakewala cintane tusing. Dugas ento, deweke marasa paling nista dadi manusa. Yen punduhang jlemane ane jele-jele, pasti iraga paling jele.
Yen di neraka, entip nerakane deweke. Tumben nglabuhang tresna, tan dumade jag kakucingin sapisanan. Munyin surat pangwalesnyane tuah ja alus, sakewala alusnyane I sambel krinyi, lalah makeber ..” ….Ngurah diapin tiang tusing ngwales tresnan Ngurahe, da nyen Ngurah ngaden tiang gedeg teken Ngurah. Tiang tusing asin masanding ajak Ngurah, tiang jleme nista, engsapang dewek tiange….” Dugase ento tiang tusing nawang, dadi ia ngorahin tiang apang ngengsapang deweknyane. Tiang lasia tresnane sing katampi, yadiastu malaad sued di ulun atine, kewala makelo san nyisaang patakon di kenehe, ‘tiang jlema nista, engsapang dewek tiange..”, nista kenken, engsapang kenken ?
Suba telung tiban mapalasan ajak Luh Sudiasih. Dugas perpisahane di sekolahan, petenge ento, kabaniang deweke ngraos padaduanan ngajak ia. “Yadiastu ipidan Luh tusing nerima tresnan tiange, kewala pisereng keneh tiange apang Luh nimbang-nimbangin buin, kena nyen baan mabalik keneh Luhe “.
“Beli Ngurah…..” duh, cara rangsukin suaran sunari kapawanan kopinge ningeh Luh Sudiasih mabeli. Jerijin limane kagisiang. Macampuh rasane isin kenehe di patemon jerijine. “ Sujatine, keneh tiange sanget pesan nresnen beli”, tan pasangkan ia ngelut tiang, tan pasangkan ia ngeling. Muanne katandalang sig tangkah tiange. Tiang ngwales ngelut. Ia nungadah, peningalanne ane ludru ane nyrapcap mesuang yeh, nlektekang tiang. Gelutane sayan nekekang, lantas, ooooohhhh bibihne matemu. Makelo san.
“Beli Ngurah”, raosne pegat-pegat nugtugang. “Tresnan beline lakar bekelang tiang ngentas kauripane ene. Uripe sayan panes rasaang tiang. Ambahe sayan spirit rasaang tiang. Sabilang nindakang batis, tiang setata marasa katanjung, setata marasa tebek duin blatung. Tresnan beline lakar anggon tiang suluh rikala kapetengan, anggon tiang toya rikala bedak “.
Nyangetang lingnyane. Tangkahe marasa beseg ulihan yeh paningalanne. Duh, edalem san.“Luh, nguda Luh ngraos keto. Sujati pesan keneh beline nresnen Luh, artinne beli makusara lakar nampingin Luh salawas kauripane. Beli sadia nyuluhin Luh rikala kapetengan, sadia nyiagayang yeh rikala Luh bedak. Urip beline serahang beli pinaka wala anggon ngetohin tresnan beline “.
Sayan tan kandegan lingnyane. Sayan nekekang gelutanne rasa sing dadi palasang. “Ne suba beli. Raos beline ene ane nyejehang tiang. Tiang sing asin tresnen beli. Tiang kalintang nista yen prade anggon beli kurenan. Tiang , tiang,…..” Nengil, mirib negtegang keneh. “Pajalan tiange nglempasin ajah-ajah agama. Tiang suba dadi istri simpanan pangede setonden beline ngirimin tiang surat cinta.
Tiang beliange mobil, villa, kayange tamat lakar baange ngebossin perusahaan. Suba pindo tiang ngulungang beling. Lantas apa artin idup tiange, sajabaning dadi tekor surudan, dadi luhu. Nista san tiang, beli. Sabilang tiang kaduhkitan, surat beline ane melahang tiang nyimpen, baca tiang, anggon tiang panglimur, satmaka beli ajak tiang marerasan nyicipin manis-pait idupe, ngentasin aad-mancuh, dengkok-dengkil, selem-putih kauripane. Beli linggihang tiang cara dewa di plangkiran keneh tiange. Ngidiholas, johin tiang, johang ragan beline.
Da pleledanga ragan beline ane nirmala sig ukudan tiange ane kebekan leteh. Tiang mapamit beli Ngurah, tiang suba antosanga di sisi “. Tiang makita niman buin acepok, kewala ia saget suba keles uli gelutan tiange. Tiang bengong, kememegan, kebilbil, cara togog nyodog mapangsegan sing pesu munyi.
Kasuen-suen dingeh orta, pangedene ane nganggon Luh Sudiasih dadi pongan, dadi istri simpanan, tangkep polisi sedekan ia nyangkutin Luh Sudiasih di villane. Polisine kaatehang baan madunnyane ane nawang palakuan kurenane.
Pangedene ento kasengguh korupsi. Pipis rakyate ane celeda sing ja abedik, liu san. Pangedene mapangkeng, villane kajuang, mobilne karampag, perusahaanne kalelang. Luh Sudiasih kalunta-lunta nglonte tan parunguan. Kudang anak muani kaden suba nyinggahin ukudanne. Luh Sudiasih kelangan luih, manadi luah ane ngundang anak muani apang malebleban ditu.
Mabekel bisa ngigel, ia lantas milu masekaa dadi pragina joged, joged jaruh.
“Mulih”. Ada anak nengkik di samping kopinge ngeplakin palane. “Enden”. Ngawag bungute ulah masaut.
“Dadi enden ???? Jogede suba suud “.
“Aaaaaahhhhh……………”.
Da Nakonang Adan Tiange Agung Wiyat S.Ardhi
Famous - Sane Pinih Kasub
-
Setiap Tahun Kerama Suka Duka Hindu Dharma Banjar Ciledug www.banjarciledug.org selalu mengeluarkan dan mencetak Dudonan Upakara / Upacar...
-
Belibis Putih Kacrita ada bendega madan Narajana . Ia nongos di pesisi kelod. Sadina-dina Narajana ngalih be di pasih. Narajana nega...
-
Basa Bali iraga naler medue Peribahasa utawi paribasa. P a ribasa Basa Bali sekedi Sesonggan, Sesenggakan, Bebladbadan, Sesawangan, Wewang...
-
Kalender Hari Raya Umat Hindu 2016 . Sebulan telah berlalu tahun 2016 ini, umat Hindu telah melaksanakan beberapa hari besar keagamaan berd...
-
Tri Sadaka HINDU sebagai sebuah agama telah terbukti mampu bertahan selama ribuan tahun. Hal ini tak terlepas dari ajaran Hindu yang u...
-
Kalender Bali 2013 __ Parerasan dan Panca Suda dipakai memperkirakan (nengerin) tabiat atau perwatakan menurut kelahiran. Aras ...
-
Senjata Astadikpalaka AYUDHADEVATA adalah Senjata Para Dewa. Para Dewa memiliki senjata tertentu yang merupakan "LAKSANA" ...
-
** Maa-Katyayani ** Dewi Katyayani Penguasa Jodoh Manusia. Dalam beberapa literatur Weda , kita akan menemukan banyak sekali dewa da...
-
Sadripu adalah enam musuh yang ada dalam diri manusia yaitu Kama ;keinginan, Kroda ;kemarahan, Lobha ;serakah, Moha ;kebingungan, Matsa...
-
Gajah Lampung Ditu di alase bet ngeriung, ketuturan ada Gajah ane meawak gede, tegeh, kulitne tebel kakah, tur kereng ipun tanpa ing...


c: text/html

text:
Dialog puniki kaketus saking buku Pradnyasari 6 ( Anggen palajahan Basa Bali ring sekolah dasar)
Putu Subrata,adine Kadek Sulasih,Bapane muah Memene mapitungan ring dina redita lakar mareresik, tur ngeruk got muah ngedasin leluu ane ada di arep umahne.
Bapa : “Tu, mai aba embere, ne suba liu bakat leluu di gote, dadi suba kisidang.
Putu : ” Dija kutang pa?, leluune misi tanah muah misi plastik?”
Meme : “ Nah mai malu aba,dini dugdugan, meme ngajak kadek lakar milah-milah,Leluu plastiK teken leluu don-donan”.
Kadek : “Apang kenken buin pilihin me?”
Meme : Leluu don-donan ane tuh dadi tunjel, yening depin ia lakar berek padidi lan bisa macampur teken tanah. Yen plastic patut tunjel apang tusing ngusak lingkungan
Bapa : “ Nah, yen di gote liu misi leluu kanti sampatan, yeh limbahe tusing lancar. Apa buin di masan ujan sinah yeh gote meliah ka jalan lan nganayang banjir”
Meme : jani enggalang magae apang gote kedas, apang tusing enggalan ujan teka. Ingetang kutang leluune di tongosne. Palasang leluu organik muah anorganik”.
Putu : “apa leluu organic muah anorganik to me?’
Meme : leluu ane uli entik-entikan muah don-donan madan leluu organic dadi tunjel tur bisa masi berek padidi
Bapa : yen leluu anorganik tuah soroh leluu plastik, kaleng tusing nyidang berek”.
Putu : “ ooo…………., keto? Mara tiang nawang”.

robotstxt: allowed

filter: keep


text:
Tuesday, April 28, 2015
Artikel Basa Bali: Tradisi ring Tengah Globalisasi
Artikel puniki sampun naenin kawedar ring Bali Post
Tradisi ring Tengah Globalisasi
Pulau Bali satios kaloktah antuk kawéntenan palemahannyané sané gumanti ngulangunin kayun sang sané rauh nyingakin , taler kasub antuk seni budaya sané adi luhur pamekas tradisi-tradisi sané kantun éksis kamargiang ring tengah masarakat Bali punika.
Maosang indik tradisi nénten pacang prasida lémpas saking kawéntenan para panglingsir sane gumantiné ngalestariang tur pageh ngamargiang ngantos mangkin kari kalaksanayang olih prati sentanannyané. Tradisi kamargiang boya ja sawates wantah anggén sarana upacara kémanten, bilih-bilih wénten sané maosang ngutang-ngutang prabiya tur nénten wénten pikenohnyané. Tradisi punika kamargiang wantah pinaka impleméntasi utawi cihna subakti katur ring Ida Bhatara-Bhatari sané malingga ring pangider buana sami. Tradisi sane kamargiang antuk makudang-kudang sarana upakara miwah tata cara sané mabinayan ring soang-soang wewidangan, punika pinaka simbol sané madaging filosofi, sarining sastra tattwa agama sané matetujon wantah ngardi kauripan iragané yadian buana alit lan buana agung sida nemu karahayuan ,trepti, landuh, kerta raharja.
Rikanjekan aab jagaté kadi mangkin kasengguh awor tan pawates utawi turah mangkiné kabaos zaman globalisasi, kawéntenan tradisi-tradisi ring jagat Bali sayan rered pamekas parimanah ring sang sané pacang nerusang kabénjangan inggih punika para yowanané sami. Yéning nénten saking mangkin melahang nyaga tur kapiara sinah kabénjangan tradisi-tradisi puniki pacang ical ring tengah aab jagaté sane awor sané gumantine sayan ngalimbak minakadi ring komunikasi, transportasi, penganggé miwah pasawitran alit-alité kalih para yowanané sané sering nuutin wong dura negara.
Indiké puniki patut pinehin sareng sami, boya masarakat sané ngamargiang tradisiné punika kémanten, sakémaon sami sameton Bali, minakadi para panglingsir ring soang-soang lembaga ring Bali. Taler pamerintah pinaka pangamong jagat patut urati ring kawéntenané puniki tur prasida ngawantu antuk mautsaha ngarerehang hak patén, ngawéntenang sosialisasi ring masarakat, utawi ngawantu antuk ngicén prabiya risajeroning jagi mautsaha ngalestariang tradisi-tradisi punika. Sané pinih mabuat sinah ngawentuk karakter pikayun para yowana Bali mangda sida dados yowana sané matata susila, madué étika sane becik nginutin Tri Kaya Parisudha, prasida mapineh global sakéwanten nénten ngantos ninggal tradisi seni budaya Bali pinaka tetamian sané sampun kamargiang saking riin olih para panglingsiré sami.
Bangli, 25 Maret 2014
I Komang Alit Juliartha
Artikel Basa Bali: Tradisi ring Tengah Globalisasi
Artikel puniki sampun naenin kawedar ring Bali Post
Tradisi ring Tengah Globalisasi
Pulau Bali satios kaloktah antuk kawéntenan palemahannyané sané gumanti ngulangunin kayun sang sané rauh nyingakin , taler kasub antuk seni budaya sané adi luhur pamekas tradisi-tradisi sané kantun éksis kamargiang ring tengah masarakat Bali punika.
Maosang indik tradisi nénten pacang prasida lémpas saking kawéntenan para panglingsir sane gumantiné ngalestariang tur pageh ngamargiang ngantos mangkin kari kalaksanayang olih prati sentanannyané. Tradisi kamargiang boya ja sawates wantah anggén sarana upacara kémanten, bilih-bilih wénten sané maosang ngutang-ngutang prabiya tur nénten wénten pikenohnyané. Tradisi punika kamargiang wantah pinaka impleméntasi utawi cihna subakti katur ring Ida Bhatara-Bhatari sané malingga ring pangider buana sami. Tradisi sane kamargiang antuk makudang-kudang sarana upakara miwah tata cara sané mabinayan ring soang-soang wewidangan, punika pinaka simbol sané madaging filosofi, sarining sastra tattwa agama sané matetujon wantah ngardi kauripan iragané yadian buana alit lan buana agung sida nemu karahayuan ,trepti, landuh, kerta raharja.
Rikanjekan aab jagaté kadi mangkin kasengguh awor tan pawates utawi turah mangkiné kabaos zaman globalisasi, kawéntenan tradisi-tradisi ring jagat Bali sayan rered pamekas parimanah ring sang sané pacang nerusang kabénjangan inggih punika para yowanané sami. Yéning nénten saking mangkin melahang nyaga tur kapiara sinah kabénjangan tradisi-tradisi puniki pacang ical ring tengah aab jagaté sane awor sané gumantine sayan ngalimbak minakadi ring komunikasi, transportasi, penganggé miwah pasawitran alit-alité kalih para yowanané sané sering nuutin wong dura negara.
Indiké puniki patut pinehin sareng sami, boya masarakat sané ngamargiang tradisiné punika kémanten, sakémaon sami sameton Bali, minakadi para panglingsir ring soang-soang lembaga ring Bali. Taler pamerintah pinaka pangamong jagat patut urati ring kawéntenané puniki tur prasida ngawantu antuk mautsaha ngarerehang hak patén, ngawéntenang sosialisasi ring masarakat, utawi ngawantu antuk ngicén prabiya risajeroning jagi mautsaha ngalestariang tradisi-tradisi punika. Sané pinih mabuat sinah ngawentuk karakter pikayun para yowana Bali mangda sida dados yowana sané matata susila, madué étika sane becik nginutin Tri Kaya Parisudha, prasida mapineh global sakéwanten nénten ngantos ninggal tradisi seni budaya Bali pinaka tetamian sané sampun kamargiang saking riin olih para panglingsiré sami.
Bangli, 25 Maret 2014
I Komang Alit Juliartha
Puisi Bali Tanah Bali
Puisi Tanah Bali puniki sampun polih kawedar ring Bali Post rubrik Bali Orti taler ring Pos Bali rubrik Mediaswari
TANAH BALI
Gunung, danu, segara pasisi
Kasengker ban hotél druwén anak disisi
Ngawangun drika –driki
Tan manut ring asta kosala kosali
Uma , wana, neked abing dadi
Tusing nolih genah tenget lan suci
Tusing ngenehang pianak cucu bin mani
Tanah Bali
Tanah Suci
Tanah panglingsir duké nguni
Melahang nyaga piara
Mangda sida ngametuang amerta
Ring para prati sentana
Bangli,4 Maret 2013
I Komang Alit Juliartha
Puisi Bali Coklat Valentine
Puisi Coklat Valentine puniki sampun polih kawedar ring Bali Orti tur jagi kaunggahang ring Buku Masanding
COKLAT VALENTINE
Yén sekenang ngaresepang
Coklat tuah ané ngawinang
Gigi sakit ngemasin nganti maguyang
Kéwala tios truna-truniné mangorahang
Manis coklaté wantah nyiriang
Ané madan tresna lan sayang
Maadukan tur mabesikan
Ngametuang bagia ring kauripan
Coklat tuah ané ngawinang
Gigi sakit ngemasin nganti maguyang
Kéwala tios truna-truniné mangorahang
Manis coklaté wantah nyiriang
Ané madan tresna lan sayang
Maadukan tur mabesikan
Ngametuang bagia ring kauripan
Coklaté jani makacakan
Liu anaké nanjenang
yéning kayun durus matumbasan
Bareng-bareng ngarasayang ngajak gegélan
Manis coklat ring rahina kasih sayang
14 Februari anake nyantenang
Liu anaké nanjenang
yéning kayun durus matumbasan
Bareng-bareng ngarasayang ngajak gegélan
Manis coklat ring rahina kasih sayang
14 Februari anake nyantenang
I Komang Alit Juliartha
Bangli,3 Februari 2014
Bangli,3 Februari 2014
Cerpen Bali Bianglala
Cerpen ini pernah terbit di Bali Orti dan sudah di bukukan dalam Buku Swecan Widhi karya I Komang Alit Juliartha dengan penerbit Pustaka Ekspresi
BIANGLALA
Dasa tiban suba liwat, paingetan ento enu marawat-rawat tan prasida ban tiang ngengsapang. Makudang-kudang kenangan ada dini . Yéh tukadé ening ngatisin manah sang sané nyingakin, kedis-kedisé saling ngamalunin ngalih padi di sawahé. Sawah sané dumun ngantos mangkin kantun kacingak asri durung keni pangalalah Globalisasi. Tiang negak di batuné jalan tiang pidan manutur-nuturan ngajak Luh Ayu. Kasiran anginé ngampehang tiang mawali ka paingetané pidan.
Tatkala punika langité panes sakéwala mimbuh misi ujan gerimis. Tiang negak-negak sareng Luh Ayu.
“ Bli Mang, mai maémbon. Eda maujan-ujanan.”
“ Binjepan Luh. Depang yéh ujané nepén awak Bli Mangé. Depang sunaran matan ainé ngangetin ragan Bli Mangé,” pasaut tiangé sinambi ngidem marep menék ngarasayang kawéntenan jagaté ring Taman Sari sané menawi sué pacang nénten karasayang malih.
Luh Ayu makenyem ningehang munyin tiangé. Ipun uning tiang demen pesan tekén ujan. Ipun sampun uling cerik ajak tiang bareng. Uling di TK ngantos masuk ring SMP setata mabarengan. ipun wantah pisagan tiangé. Umahné nampek saking umah tiangé. Makeloné ajak bareng kadirasa tiang sareng ipun suba manyama. Sakéwala ring atin tiangé meled pesan mani puan Luh Ayu lakar anggon tunangan. Paras ipuné jegég ngulangunin ati, ayu pesan nyak patuh cara adané. Kenyemné manis isitné ngembang rijasa ngaé luluh keneh tiangé yén suba ada diarepan ipun. Kulitné putih gading gumanti sekadi nak luh ané edot-edotang tiang.
“ Bli Mang, ada bianglala.”
Raosné Luh Ayu ngéntenin tiang ané sedek ngarasayang dingin ketélan yéh ujané. Ipun nujuin tiang ada bianglala di bucun langité kangin. Bagia pesan ipun tepukin tiang. Tiang masi kéto. Seneng nepukin bianglala. Kocap dadong tiangé ngorahang yén suba ada bianglala wantah nyiriang ada dedari pacang masiram ring pakayonan. Pepitu akéh dedariné manut sekadi akéh warnan bianglalané. Bianglalané risasat neduhang kawéntenan jagaté sané kalintang panes ban polusi ané tan surud-surud ngawi leteh ring sekancan buana. Yéh di kota tusing malih cara ipidan , ening. Mangkin suba puek, resem misi leluu plastik mabrarakan. Umané suba telah kadadosang wewangunan ané tegehné bisa tegehan tekén punyan nyuh. Neked abing , pangkung kajujukan hotél, villa muah sané lianan. Panes guminé sangkaning punyan-punyanané telah kasénsor olih manusa sané nénten naénin urati tekén palemahan, nénten naénin ngenehang pianak cucu mani puan. Tuah bianglala ané prasida ngatisin keneh tiangé sareng Luh Ayu yadian sampun panumaya tiang pacang ngorahang unduk lakar ngalahin Luh Ayu padidian.
“ Luh!”
“Éngkén Bli Mang? Bli Mang tusing demen nyingakin bianglala?”
Tiang mendep kadirasa sukil pisan pacang ngorahang. Sué sampun tiang sareng Luh Ayu mabarengan. Yusan tiangé limang bulan wayahan tekéning ipun. Ento makada tiang satmaka belin ipuné padidi. Mémé bapa dijumah suba pada nawang tiang makanténan sareng Luh Ayu raket pesan. Nika mawinan mémé bapa ngorahin tiang pamitan sareng Luh Ayu mangda nénten Luh Ayu kaliwat sedih ngenehang tiang ané luas tusing ngorang-ngorang.
“ Bli demen nyingakin bianglala Luh. Luih pesan pakantenané ngawi déwék Bli Mangé teduh, tis, girang liang.”
Mautsaha malih tiang ngalih celah ngantosang galah pacang ngorahang unduk ané uling aminggu tusing suud-suud bakat kakenehang.
“ Luh, Bli Mang lakar luas.”
Luh Ayu makipekan. Paliatné ané iwawu galang nyiriang ipun liang sané mangkin makejang ilang. Luh Ayu seken pisan nlektekang tiang. Miribang kadéna macanda apa ané wawu kaorahang. Tiang anak mula demen pesan macanda. Sabilang wai apang maan dogén macanda, pakedek pakenyung. Sakéwala uling semengan tiang tusing ngidang kadi asapunika. Kenehé baat lakar pamitan ngajak timpal sekadi adi sekadi tunangan ané lakar katinggal ngantos tiban-tibanan.
“ Seken Bli Mang lakar luas? Luas kija? Dadi tumbén misi ngorahang ngajak tiang? Biasané Bli Mang kapah maorahan,” patakon Luh Ayu kapining tiang.
Tiang sedih ningehang patakoné Luh Ayu . Sebet lakar ngalahin ipun makelo sajan. Ninggal makejang ané ada dini. Ninggal sekancan kenangan ané suba karasayang. Sakéwala tiang musti ngorahang, musti ngalahin ento makejang mangda sida ngarereh masa depan.
“ Ampura Luh . Bli Mang tusing ngidang lakar terus-terusan bareng ngajak Luh dini. Bli Mang bin mani lakar luas ka luar negeri nugtug Bapa ditu makuli. Bli Mang ditongos ané baru lakar ngalanjutang masuk sekolah. Bli Mang sebet ngalahin Luh. Kéwala Bli Mang musti bareng kemu. Mémé Bapa masi ditu lakar ngalih pangupajiwa.”
Tusing makelo disubané tiang wusan ngorang lakar ka luar negeri , nyrékcék ngetél yéh paningalan Luh Ayuné, ngeling gerong-gerong minab ipun tusing percaya tiang énggal pesan lakar ngalahin ipun. Tiang tusing ngidang ngomong apa sajabaning tuah ngelut ipun tan mari ngelus-elus bok ipuné selem lantang neked di bangkiang.
Luh Ayu kari ngeling sigsigan tanpa rérénan. Tiang malih ngalanturang raos tiangé.
Luh Ayu kari ngeling sigsigan tanpa rérénan. Tiang malih ngalanturang raos tiangé.
“ Luh eda bes sanget sebet. Bli Mang majanji tanggal 15 September buin dasa tiban Bli Mang lakar mulih ka Bali ngalih Luh. Antosang Bli Mang dini. Bareng-bareng buin nyingakin bianglala.”
Luh Ayu ngusap-usap yéh paningalan ipuné tumuli nyingakin tiang raris ipun masaut, “ Nggih Bli Mang. Tiang misadia mangantosang sapetekan Bli Mangé. Kéwala Bli Mang musti inget tekén janjin Bli Mangé kapining tiang ané mara kaucapang. Eda Bli Mang nilar semaya.”
Tiang digelis nyautin pabesené Luh Ayu.
Tiang digelis nyautin pabesené Luh Ayu.
“ Nah Luh. Bli Mang majanji lakar mawali mulih ka Bali ngalih Luh dini.”
“ Sajan naé Bli Mang.”
“ Sajan Luh!”
Dasa tiban suba matilar semayané ento kari pedas kaingetang. Tiang enu negak diduur batu jalan tiang pidan negak bareng ngajak Luh Ayu. Jani genep suba dasa tiban. Tanggal 15 Séptember 2014. Tiang suba nepatin janji . Tiang jani suba mawali dini di Taman Sari. Sakéwala Luh Ayu tusing teka-teka. Uling semengan tiang negak. Nganti ujané tuun Luh Ayu tusing masi ngenah muncuk cunguhné. Apa mirib Luh Ayu engsap tekén dinané jani? Apa Luh Ayu suba ngelah gegélan nganti tusing bani katemu ngajak tiang? Liu patakon ané tidong –tidong rauh ring keneh tiangé.
Guminé sampun tengai. Matan ainé tan malih remrem kasaputin gulem. Makipekan tiang marep kauh tepukin tiang anak bajang jegég pesan malaib maénggal-énggalan mirib suba tusing tahan pacang matemu sareng nak muani sané banget kaidam-idamang. Tiang majujuk. Ipun sampun wénten diarep tiangé.
“ Bli Mang? ” matakon ipun sinambi matujuhan ring tiang makacihna ipun nyekenang napi sayuakti tiang puniki Bli Komang ané pidan ngantos mangkin banget kasayangang.
“ Nggih Luh!”
Pramangkin Luh Ayu ngameekin tiang laut ngelut tiang tekek pesan. Belus tundun tiangé karasayang keni yéh peningalan. Tiang makenyem bagia Luh Ayu seken-seken misadia mangantosang sapetekan tiang mawali.
“ Kadén Bli Mang Luh engsap tekén dinané jani. Mapan uling semeng Bli Mang dini ngantiang Luh tusing masi teka.”
“ Ampura Bli Mang. Tiang wawu kari nulungin mémé magarapan di paon.”
Waluyaning kaiterin ban sahananing sari. Kupu-kupu pada girang macanda saling marebut menceg ring sarwa bebungan ané tumbuh di taman ati. Bagia pesan manah tiangé tan kadi-kadi. Ngelah kanténan sané gumanti satya mangantosang tiang mawali.
Waluyaning kaiterin ban sahananing sari. Kupu-kupu pada girang macanda saling marebut menceg ring sarwa bebungan ané tumbuh di taman ati. Bagia pesan manah tiangé tan kadi-kadi. Ngelah kanténan sané gumanti satya mangantosang tiang mawali.
Ngalor ngidul tuturé tusing suud-suud matemuang keneh ané suba makelo kateenang. Luh Ayu nyambat ipun tusing ngelah gegélan sawiréh ngantosang tiang. Kéto masi tiang setata inget tekén semayané ipidan lakar mulih ngalih Luh Ayu.
Tiang sareng Luh Ayu negak ring batuné. Irika tiang marep kangin sekadi daweg tiang ngucapang janji dasa tiban ané sampun lintang. Luh Ayu matolihan ring tiang sinambi nujuin di bucun langité kangin
“ Bli Mang, tusing ada bianglala. Mara kan ujan. Dadi bisa tusing ada ngenah bianglalané ento?”
Cingakin tiang muané Luh Ayu nadaksara masebeng layu minab sedih ring galahé punika bianglala tan prasida nyarengin ipun ngarasayang bagia.
“ Tusing sabilang suud ujan lakar terus ada bianglala Luh.”
“Dadi kéto Bli Mang?”
“Miriban dedariné tan kayun pacang masiram.”
“ Dadi bisa tan kayun masiram Bli Mang? ” patakon ipuné cucud.
“ Dedariné ring suargan tan kayun tedun ka marcapada sawiréh dedariné samian kimud, lek jroning manah tan purun nyaihang angga napi malih pacang masanding ngajak kajegégan I Luhé ané tanpa tanding luihan tekéning dedari-dedari ring Kéndran.”
Luh Ayu malih semitané sekadi jati mula, masunar galang. Kenyem manis ipuné nyaluksuk ngantos ka jantung tiangé. Sada lek-lekan ipun raris ngimpit bangkiang tiangé.
“ Ah.. Bli Mang gombal!”
Tiang nolih Luh Ayu. Kéto masi Luh Ayu makipekan laut nlektekang muan tiangé. Cingakin tiang ada bianglala di buletan paningalan Luh Ayuné. Luh Ayu pateh nyingakin biang lala di penyingakan tiangé ané sipit. Ngawanénang raga tiang ngecup bibihné Luh Ayu saha ngucapang.
“ Bli Mang sayang jak Luh.
I Komang Alit Juliartha
Kacang Apit, 5 Januari 2015
Subscribe to: Posts (Atom)


text:
Ada katuturan satua anak belog. Baan belogne ia adanina I Belog. Sedek dina ia tondena meli bebek ka peken teken memene. Ditu lantas ia nyemakin memene pis. Lantas memene buin ngomong, kema jani cai engal-enggal ka peken, terus meli be dadua di tongos dagang bebeke.
Disubane I Belog neked di peken, kema-mai ia ninggalin dagang bebek sakewala ia ngenjuhang pipis dasa tali rupiah. Jero niki jinah, tiang meli bebek dadua. Bebeke aukud aji Rp. 4000. Lantas dagang bebeke ngemaang I Belog susuk bui Rp. 2000. Disubane maan meli bebek lantas I Belog mulih.
Kacrita ia ngemulihang, tur ngaliwatin tukad linggah. Ditu lantas bebeke ngeleb. Maka dadua bebeke ngelangi di tukade. I Belog bengong ninggalin bebeke kambang tur ia ngrengkeng kene. Beh, bebek puyung bakat beli. Awake nagih bebek mokoh tur baat, sakewala bebek puyung baanga. I Dewek belog-beloga. Lantas bebeke tusing ejuka tur kalahina mulih.
Disubana I Belog neked jumahne, ajinanga baan memene tuara ngaba bebek. Memene ngomong, ih belog encen bebeke? Masaut I Belog, "maan ja icang meli bebek, nanging puyung icang adepina teken dagang bebeke. Lantas bebeke leb di tukade, tur ngelangi. Buina laut ulah icang sawireh meli bebek puyung tuara ada gunane.
Ditu lantas I Belog welanga baan memene. Keto upah anake belog, tuara ngresep teken munyi. Bebeke mula kambang yan ia lebang di tukake dalem.
I Belog
Ada katuturan satua anak belog. Baan belogne ia adanina I Belog. Sedek dina ia tondena meli bebek ka peken teken memene. Ditu lantas ia nyemakin memene pis. Lantas memene buin ngomong, kema jani cai engal-enggal ka peken, terus meli be dadua di tongos dagang bebeke.
2 comments:
ngiring ajegang Baline, silih sinunggil antuk ngalestariang satua Bali..!!ReplyDelete
Pengen yang lebih seru ...ReplyDelete
Ayo kunjungi www.asianbet77.com
Buktikan sendiri ..
Real Play = Real Money
- Bonus Promo Red Card pertandingan manapun .
- Bonus Mixparlay .
- Bonus Tangkasnet setiap hari .
- New Produk Sabung Ayam ( minimal bet sangat ringan ) .
- Referal 5 + 1 % ( seumur hidup ) .
- Cash Back up to 10 % .
- Bonus Royalty Rewards setiap bulan .
untuk Informasi lebih jelasnya silahkan hubungi CS kami :
- YM : op1_asianbet77@yahoo.com
- EMAIL : asianbet77@yahoo.com
- WHATSAPP : +63 905 213 7234
- WECHAT : asianbet_77
- SMS CENTER : +63 905 209 8162
- PIN BB : 2B4BB06A / 28339A41
Salam Admin ,
http://asianbet77.com/


text:
Senin, 24 Agustus 2015
Contoh Dharma Wacana Part 2
By Rikudo Amuba | At 05.02 | Label : Education , Info , Lainnya | 0 Comments
TETUJON MABUSANA ADAT
YENING NGERANJING KA PURA
Om Swastyastu
Bapak Guru sane wangiang titiang, tur timpal-timpal sane tresnain titiang, ngiring sareng-sareng ngaturang puja pangastuti ring Ida Sang Hyang Widhi Wasa, saantukan antuk kerta waranugrahan Ida, Iraga sareng sami prasida kacunduk ring galahe mangkin. Ri kalane puniki, titiang pacang ngaturang dharma wacana indik “Tetujon Mabusana Adat Yening Ngeranjing ka Pura.”
Bapak Guru tur timpal-timpal titiang sane wangiang titiang, kaping pisan, Iraga sareng sami patut uning punapi Pura punika. Kruna Pura ngawit saking basa Sansekerta, sane tegesipun benteng. Pura inggih punika genah suci umat Hindu ngelaksanayang swadharma magama, sekadi ngaturang bakti ring Ida Sang Hyang Widhi Wasa, prabhawan Idane, tur Atma Siddha Dewata utawi atma suci kawitan.
Kegunan Pura inggih punika sekadi genah kaanggen mabakti ring Ida Sang Hyang Widhi, mapagubugan, tur ngekehang keterampilan teknis, minakadi keterampilan mebanten, mejejaitan, megambel, miwah sane lianan.
Bapak Guru tur timpal-timpal titiang sane wangiang titiang, napi ngawinang Iraga sareng sami patut mabusana adat yening ngeranjing ke Pura? Busana adat inggih punika busana sane kaangge olih krama Bali ngelaksanayang upacara adat lan agama. Iraga sareng sami patut nganggen busana adat yening ngeranjing ka Pura, awinan busana adat punika karasayang rapi, becik, suci, tur patut kaanggen ngeranjing ka Pura olih krama Hindu Bali. Yening Iraga sareng sami nenten nganggen busana adat, Iraga sareng sami pacang karasayang kirang patut ngeranjing ka Pura olih anak sane lianan.
Awinan punika, Iraga sareng sami sekadi umat Hindu Bali sane bakti ring agama lan budaya Hindu Bali, sepatutnyane nganggen busana adat Bali sane kedas, rapi, lan suci yening ngeranjing ka Pura. Tetujonne, nyaga etika mabusana tur nyaga mangda busana adat Bali tetep tileh asri.
Inggih asapunika dharma wacana sane kaaturin titiang. Dumogi wenten pikenohnyane ring arsan sameton sami. Titiang nunas pangampura ring Bapak Guru lan timpal-timpal titiang sareng sami, yening wenten ring atur titiang sane nenten manut ring arsa sareng sami. Panguntat atur titiang, titiang sineb antuk parama shanty.
Om Shanti, Shanti, Shanti, Om
Contoh Dharma Wacana Part 1
By Rikudo Amuba | At 05.00 | Label : Education , Info , Lainnya | 0 Comments
Ngelaksanayang Tri Kaya Parisudha
Om Swastyastu,
Bapak/Ibu Guru sane wangiang titiang, Ida dane sareng sami sane dahat suksmayan titiang. Kaping ajeng ngiring iraga sareng sami ngaturang pangayubagia ring Ida Parama Kawi, Ida Sang Hyang Widhi Wasa, saantukan ring keledangan lan wara nugraha Ida, Ida dane prasida rauh ring galah sane becik puniki. Ri kalane puniki, titiang pacang ngaturang dharma wacana indik “Ngelaksanayang Tri Kaya Parisudha”
Ida dane sane wangiang titiang, Tri Kaya Parisudha inggih punika ajahan kebenaran Agama Hindu. Tri Kaya Parisudha ngawit saking semboyan dharma sane mamunyi : “ paropakaran punya ya, papaya, para piadanam “ tegesipun Tri Kaya Parisudha kawangun antuk tiga kruna, kapertama Tri tegesnyane tiga, Kaya tegesipun gerak utawi perbuatan lan Parisudha sane mateges suci. Tri Kaya Parisudha tegesipun tiga gerak utawi perbuatan sane musti kasuciang.
Ring kalpa puniki meweh pisan iraga nemu manusa sane berbudi pekerti luhur, mawinan irika iraga sareng sami musti menanamkan ajaran – ajaran kebaikan ring semeton irage sareng sami. Uning iraga yening Tri Kaya Parisudha inggih punika tiga perbuatan sane becik, ring ajaran puniki wantah mrasidayang anggen pedoman iraga sareng sami rikala melajahin napi arti kebaikan mangda mencapai tetujon Agama Hindu inggih punika “ Moksa “.
Tri Kaya Parisudha, wenten tiga bagian inggih punika, Kayika Parisudha, tegesipun perbuatan utawi laksana sane becik. Conto nyane inggih punika nenten menyiksa utawi membunuh makhluk lain. Wacika Parisudha, tegesipun perkataan sane becik. Umpami, nenten ingkar ring satya utawi ucapan, nenten nguluk uluk . Manacika Parisudha, tegesipun pikiran sane becik. Conto nenten ingkar ring Karma Phala.
Yening iraga sareng sami makarya perbuatan sane jahat wantah hasil sane katerima sami buruk, sebaliknya yening iraga makarya perbuatan sane bacik wantah hasilnyane sami becik sakadisemboyan sane mamunyi:
Ala ulah ala tinemu : perbuatan buruk hasilnya sami buruk
Ayu pikardi ayu pinanggih : perbuatan sane becik hailnya sami becik.
Ainggih kadi asapunika dharma wacana sane prasida aturin titiang ring galahe sane becik puniki. Titiang nunas pengampura lan nenten titiang ngaturang suksmaning ring manah. Pinaka pamuput atur, pinih untat sineb titiang antuk Parama Shanti,
OM Shanti Shanti Shanti OM
Kamis, 27 November 2014
Download Pro Evolution Soccer 2015 Gratis Full Version With Crack
By Supri Andika | At 16.53 | Label : Game , PC Game | 3 Comments
Hai hai semua, apa kabar nih ? Sepertinya admin sudah lama tidak post nih. Nah, hari ini saya mau berbagi game Pro Evolution Soccer 2015 Gratis Full Version untuk PC sobat. Bagi pencinta game PES pasti sudah tidak sabar menunggu kan ? Yapz, game ini memang dari segi grafis dan gameplay memang sangat berbeda dari versi sebelumnya. Yang sudah mau move on dari PES 2013 buruan download. Namun satu hal yang perlu diperhatikan hanya apakah PC sobat kuat menjalankan game ini. Kalo PC admin sih ngenes banget, terpaksa masih setia dengan PES 2013. Namun bila PC sobat kuat maka wajib hukumnya punya Pro Evolution Soccer 2015 Gratis Full Version ini karena akan sangat seru bila dimainkan dengan teman-teman sobat. Selain itu pada game ini sudah dilengkapi dengan crack yang membuatnya menjadi full version.
Untuk melihat bagaimana tampilan gamenya bisa dilihat pada gambar di bawah ini.
Sebelum mendownload ada baiknya melihat system requirementsnya agar sesuai dengan speak PC yang sobat miliki.
Untuk melihat bagaimana tampilan gamenya bisa dilihat pada gambar di bawah ini.
Sebelum mendownload ada baiknya melihat system requirementsnya agar sesuai dengan speak PC yang sobat miliki.
System Requirements (Minimum) :
- Windows 7 SP1/Vista SP2
- Intel Core 2 Duo @1.8Ghz (AMD Athlon II X2 240 or equivalent processor)
- 1 GB RAM
- nVidia GeForce 7800/ATI Radeon X1300/Intel HD Graphics 2000
- DirectX 9.0c Compatible Video Card with 512MB
- 8GB free HDD space
System Requirements (Recommended) :
- Windows 7 SP1/Vista SP2
- Intel Core i3 530Â (AMD Athlon II X4 925Â or equivalent processor)
- 2 GB RAM
- nVidia GeForce 7950/ATI Radeon HD 2400/Intel HD Graphics 3000
- DirectX 9.0c Compatible Video Card with 1024MB
- 8GB free HDD space
Link Download :
Crack :
Cara install PES 2015 :
- Letakkan semua part dalam sebuah folder lalu extract file tersebut dengan menggunakan Winrar.
- Tunggu sebentar maka akan muncul sebuah folder baru.
- Masuk ke dalam folder tersebut lalu jalankan setup.exe
- Lakukan instalasi seperti biasa hingga selesai.
- Jika sudah selesai, jangan dijalankan dahulu gamenya.
- Copykan semua file yang ada di dalam folder Crack ke direktori instalasi PES 2015
- Jika muncul notif, cukup pilih Paste and Overwrite.
- Setting resolusi dan fullscreen pada setting.exe
- Selesai.
Sekian dari saya, selamat bermain.
Sabtu, 27 September 2014
Download Final Fantasy XV For Pc Free PS4 And Xbox One Single Link
By Rikudo Amuba | At 03.28 | Label : Game , PC Game | 2 Comments
Download Final Fantasy XV - Bagi kamu para gamers pasti kenal game yang satu ini...Di game ini grafis nya sudah luar biasa namun gameplay nya yang baru pasti akan dapat kamu rasakan didalam seri terbaru dari Final Fantasy ini...Game ini masih tergolong baru jadi bagi kalian yang sudah tidak sabar bermain game ini langsung aja download...
Sumber : thefinalfantasyxv, gamesinasia
Langganan: Entri (Atom)


text:
Ida H
1Sawatek anake parum irika raris pada matangi, tumuli ngater Ida Hyang Yesus, praya katangkilang ring ajeng Sang Gubernur Pilatus.
2Irika ida dane pada nalih Ida, kadi asapuniki: “Anake puniki keniang titiang sedek ngoles bangsan titiange mangda brontak. Ipun nombahang rakyate naur pajeg ring Ida Sang Nata Ratu, tur Ipun mariangken Dewekipune punika Sang Prabu Sane Kajanjiang antuk Ida Sang Hyang Widi Wasa.”
3Gubernur Pilatus mataken ring Ida: “Apake saja jerone ene Ratun wong Yahudine?” Pasaur Ida Hyang Yesus: “Ragane sane ngandikayang kadi asapunika.”
4Raris Gubernur Pilatus ngandika ring parapangageng panditane miwah anake akeh, sapuniki: “Tusing ada kapelihan ane bakatang tiang sig Anake ene, ane dadi jalaran buat ngukum Ia.”
5Nanging anake akeh punika sayan banget nangsek matur kadi asapuniki: “Malantaran paurukan Ipune, Anake puniki sampun ngoles rakyate mangda brontak, ngawitin saking wewengkon Galilea, rauh ring sawewengkon jagat Yudeane. Tur sane mangkin sampun rauh iriki.”
Ida H
6Riwau Gubernur Pilatus mireng sakadi asapunika, raris mataken sapuniki: “Apake Anake ene Wong Galilea?”
7Sasampun dane wikan mungguing Ida Hyang Yesus punika Anak saking wewengkon Ida Sang Prabu Herodes, raris dane ngandikayang mangda Ida Hyang Yesus katangkilang ring ajeng Ida Sang Prabu Herodes, sane rikala punika taler wenten ring kota Yerusalem.
8Wau Ida Sang Prabu Herodes ngaksi Ida Hyang Yesus, ida kalintang ledang ring kayun, santukan ida sampun sue mapakayun jagi kapanggih ring Ida, samaliha ida sang prabu mapakayun mangda ida sida ngaksi Ida Hyang Yesus ngadakang praciri.
9Duaning asapunika, Ida Sang Prabu Herodes raris nyedsed Ida Hyang Yesus antuk pitaken, nanging Ida tan masaur angan abuku.
10Duk punika parapangageng panditane miwah paraguru agamane raris ngarepang tur ngaturang dedalihan sane abot marep ring Ida Hyang Yesus.
11Irika Ida Sang Prabu Herodes miwah prajurit idane raris nganistayang saha minjulin Ida. Ida kabusanain antuk busana kagungan, tumuli kawaliang ring ajeng Gubernur Pilatus.
12Ngawit saking rahina punika Ida Sang Prabu Herodes, sane pecak mameseh ring Gubernur Pilatus, raris mawali dados masawitra becik.
Ida H
13Gubernur Pilatus tumuli maumang parapangageng panditane miwah parapamimpin rakyate sami,
14tur dane ngandika ring ida dane miwah ipun sami, sapuniki: “Ragane nyerahang Anake ene mai, tur nalih mungguing Ia suba ngranayang rakyate brontak. Nah tiang suba netes Ia di arepan ragane, nanging tusing ada bakatang tiang kapelihan buka dedalihan ragane.
15Aketo masih Ida Sang Prabu Herodes tusing ada manggihin kapelihanNe, ento awanan Anake ene buin lipetang ida mai. Sujatinne tusing ada pajalan Anake ene ane patut emasina mati.
16Wireh keto tiang lakar nunden mecutin Anake ene, suud keto lakar bebasang tiang.”
17(Nyabran Rerainan Paskah, Gubernur Pilatus mebasang nara pidana adiri, makacihna pasuecan dane ring bangsa Yahudine.)
18Sawatek anake akeh punika sami masuryak masaur manuk kadi asapuniki: “Pademang Ipun, bebasang Barabas pabuat titiang.”
19(punika kapangkeng, santukan ipun ngamademang anak miwah sruron ring pembrontakane ring kota.)
20Gubernur Pilatus mapakayun mebasang Ida Hyang Yesus, punika awinan dane malih ngandika ring anake akeh punika.
21Nanging anake akeh punika malih masuryak saur manuk: “Salibang Ipun, salibang Ipun!”
22Ring kaping tiganipun Gubernur Pilatus ngandika ring anake akeh punika sapuniki: “Sasajaane kacorahan apa ane suba laksanaanga baan Anake ene? Tusing ada kapelihanNe ane bakatang tiang, ane ngawanang Ia patut ngemasin mati. Wireh keto, tiang lakar nunden mecutin Anake ene, suud keto lakar bebasang tiang.”
23Nanging anake akeh sayan makuug suryakipune, kedeh mapinunas mangda Ida Hyang Yesus kasalib. Pamuputipun, malantaran suryakipune punika raris pinunasipune kadagingan.
24Gubernur Pilatus raris nibakang tetepasan, manut kadi pinunas anake punika.
25Irika dane mebasang anake sane mapangkeng malantaran brontak miwah ngamademang anak, nanging Ida Hyang Yesus kaserahang mangda kakencanin sakita karepipune, sakadi pangaptin anake akeh punika.
Ida H
26Anake akeh punika raris ngater Ida Hyang Yesus kesah saking irika. Ring margi raris kapanggih ring anak adiri sane mawasta Simon, anak saking kota Kirene. Ipun kapaksa kapetegenin salib ngiringang Ida Hyang Yesus.
27Akeh pisan anake sane ngiringang Ida, ring pantaran anake punika wenten taler anak eluh-eluh, sane masesambatan mangelingin Ida.
28Ida Hyang Yesus raris maksian ring anake eluh-eluh punika sarwi ngandika sapuniki: “Ih paraeluh-eluh kota Yerusalem, edaja Tiang pangelingina. Nanging pangelinginja dewek muah pianak-pianak eluhe.
29Sawireh lakar ada masanne, anake pada ngraos kene: ‘Ambate agetne eluh-eluhe ane bekung muah ane tuara taen nglekadang rare muah ane tusing taen manyonyoin.’
30Di masane ento anake pada lakar ngucap teken gunung-gununge kene: ‘Gembid tur tepenja tiang!’ Muah teken bukit-bukite kene pangucapne: ‘Uruginja tiang!’
31Sawireh yen punyan kayune ane enu idup ketoanga, ape buin punyan kayune ane tuh.”
32Wenten taler anak lianan kekalih, inggih punika jadma corah, sane jaga kadanda pati sareng-sareng ring Ida Hyang Yesus.
33Sasampune rauh ring genahe sane mawasta: “Kaun Tendas”, Ida Hyang Yesus raris kasalib, tur anake corah makakalih punika taler kasalib ring kiwa tengen Idane.
34Ida Hyang Yesus matur, sapuniki: “Duh Aji, ampurayangja ipun sareng sami, santukan ipun nenten uning ring paindikan sane laksanayang ipun.” Busanan Idane raris kadum nganggen undi.
35Anake akeh pada majujuk tur mabalih, sadaweg parapamimpin Yahudine pada minjulin Ida, sapuniki pangucapnyane: “Anak lenan suba pada tulungina. Yen saja Ia Sang Prabu Ane Kajanjiang baan Ida Sang Hyang Widi Wasa, ane jani apanga tulungina Ibanne!”
36Paraprajurite taler ngewerin Ida. Ipun ngaturang anggur masem ring Ida,
37tur ngucap sapuniki: “Yen saja Jerone Ratun bangsa Yahudi, tulunginja awak Jerone!”
38Wenten taler sesuratan ring duur Idane, sane sinurat sapuniki: “Ene Ratun bangsa Yahudi”.
39Sinalih tunggal saking anake corah sane sareng kasalib irika taler minjulin Ida, sapuniki pajaripune: “Kaden Ragane ene Sang Prabu Ane Kajanjiang baan Ida Sang Hyang Widi Wasa? Tulunginja dewek Ragane, tur tulungin masih tiang!”
40Nanging anake corah sane lianan raris nglemekin timpalipune punika sapuniki: “Tusingke cai takut teken Ida Sang Hyang Widi Wasa? Iraga jani patuh paturu ngemasin ukuman.
41Iraga tenenan suba pantes ngemasin ukuman, sawireh iraga nampi karmapalan iragane. Nanging Anake ene tusing ngelah pelih.”
42Raris ipun matur ring Ida Hyang Yesus: “Inggih Ratu Hyang Yesus, elingangja titiang yening IRatu sampun madeg Ratu.”
43Ida Hyang Yesus raris ngandika ring ipun: “Guru ngorahin cening, didinane jani cening lakar bareng-bareng ajak Guru di Pirdaus.”
Ida H
44Duk punika sawatara pukul roras, suryane remrem, tur sawewengkon jagate irika kaliput antuk peteng dedet, ngantos rauh pukul tiga.
45Duk punika langse panyeleng Perhyangan Agunge uek sibak dados kekalih.
46Ida Hyang Yesus nyerit antuk suara sane jangih, kadi asapuniki: “Duh Aji, Titiang ngaturang urip Titiange ring tangan Palungguh Aji.” Wusan Ida matur kadi asapunika, Ida raris seda.
47Rikala paindikane punika kaksi antuk komandan prajurite, raris dane ngluihang Ida Sang Hyang Widi Wasa sapuniki: “Tuah sujati Anake ene anak patut!”
48Sasampun sawatek anake akeh sane pada pagrunyung mabalih irika, manggihin paindikane punika, ipun raris budal saha mapangenan.
49Sakancan anake sane wawuh ring Ida Hyang Yesus, minakadinipun paraeluh-eluhe sane ngiring Ida saking wewengkon Galilea, sami pada majujuk ngejoh tur nlektekang saluiring paindikane punika makasami.
Ida H
50Wenten anak lanang mapesengan Yusup, saking satunggiling kota ring wewengkon Yudea, sane mawasta kota Arimatea. Dane punika anak mula maraga darma sadu tur ngajap-ajap masan Ida Sang Hyang Widi Wasa jaga ngadegang Pamrentahan Idane. Yadiastun dane dados anggota Majelis Agama, nanging dane nenten pisan adung ring pamargin miwah tetepasan Majelis Agamane punika.
51(23:50)
52Dane tumuli tangkil ring Gubernur Pilatus tur nunas layon Ida Hyang Yesus.
53Sasampune layone katedunang saking salibe, tumuli kalelet antuk kasa, raris kaperemang ring guane sane kapongpong ring bukit batune, inggih punika gua sane durung naenin madaging sawa.
54Daweg punika nemonin rahina Sukra, tur jaga ngawitin rahina Sabat.
55Paraluh-luhe sane ngiring Ida Hyang Yesus saking wewengkon Galilea, sami nyarengin Dane Yusup ka guane punika, tur sami ngantenang layon Idane kaperemang irika.
56Wus punika ipun sami pada budal, saha nyediang wewangen miwah minyak wangi sane jaga kanggen ngodakin layon Ida Hyang Yesus. Ring rahina Sabate ipun mararian, satinut ring pituduh Pidabdab Torate.


text:
- Lengkara manuting linggih winangun antuk :
- Pikukuhin lengkara (jejering lengkara) kawangun antuk kruna aran (subyek)
- Linging lengkara (piorahing lengkara), kawangun antuk kruna kria (predikat)
- Panandang lengkara, kawangun antuk kruna aran (obyek = penderita atau pelaku)
- Pidartaning lengkara, kawangun antuk kruna pidarta (pidarta indik genah wiadin dauh = keterangan tempat atau waktu)
Ring wewidangan lengkara puniki kandugi metu : lengkara lumaksana miwah lengkara linaksana (kalimat aktif dan kalimat pasif).
Umpaminipun :
"I Bapa ngadep siap kurungan di peken"
I Bapa = jejering lengkara
ngadep = linging lengkara
siap kurungan = panandanging lengkara
di peken = pidartaning lengkara (keterangan)
- Lengkara Manuting Kadaden
Lengkara manuting kadaden mapalih dados tetiga, inggih punika :
- Lengkara Paripurna
- Lengkara Sampurna
- Lengkara Tan Sampurna
Tegesipun soang-soang inggih punika :
- Lengkara Paripurna :
Inggih punika lengkara sane jangke madaging jejer, piorah, panandang, miwah pidartaning lengkara.
Umpanipun : "I Tojan mamancing lele di tukade"
I Tojan = jejering lengkara
mamancing = linging lengkara
lele = panandanging lengkara
di tukade = pidartaning lengkara
- Lengkara Sampurna
Inggih punika lengkara sane mamuat jejer miwah linging lengkara.
Umpaminipun : "Murid-muride nulis"
Murid-muride = jejering lengkara
nulis = linging lengkara
- Lengkara Tan Sampurna
Inggih punika lengkara sane marupa kruna kemanten
Umpaminipun : "Inggih sampunang, nah, tauk, sing bani, msl"
Wednesday, 28 November 2012
LENGKARA BASA BALI
Posted by Mardiana at 05:28 No comments:
Labels: 3
Subscribe to: Posts (Atom)
Entri Populer
-
Ampurayang Olih: I Wayan Mardiana Ampura meme, ampura bapa,,, Ampurayang titiang,,, Nenten prasida dados pianak sa...
-
PUPUH GINANTI Hukum Padalingsa 8u 8i 8a 8i 8a 8i 1. Ampahé makarana bingun...
-
Sor Singgih Basa Sekadi ketahe ring Bali, ritatkala i raga mawicara sareng anak tiosan, napi malih i raga durung uning sareng anake...
-
PIDARTA BASA BALI Yening kaaksi saking wirasan sastra, karya sastra punika masaih ring karya seni sane medaging keindahan. Pidarta ...
-
Hukum padalingsa Pupuh Sinom SINOM 8a 8i 8a 8i 8i 8u 8a 8i 4u 8a Pupuh...
-
Devinisi singkat Sekar Alit kelompok Sekar Alit, yang biasa disebut tembang macapat , gaguritan atau pupuh , terikat oleh hukum Pad...
-
2. Sesenggakan. Sasenggakan puniki pateh sakadi ibarat, ring bahasa Indonesia. Sasenggakan, linggaipun "Senggak", artinipun &...
-
UGER-UGER AKSARA BALI Aksara suara adalah: AKSARA WIANJANA Penggolongan a...
-
NYURAT AKSARA BALI v Sejarah Aksara Bali Aksara Baline mawit saking India,sane ngranjing ka indonesia ke Bali nyareng...
-
Puisi Bali Anyar Puisi Bali Anyar punika wantah sastra sane kaangge nartaang pabesen, ngangge basa sane bawak nanging dagingne ...


text:
Laman
Selasa, 30 Oktober 2012
Agom VS Balinuraga
Gumi sayan wayah, kahanan jagate taler sayan panes, ngawinang saluiring papineh lan pangrasa sampun ngambara antuk sayonge sane baret. Sapunika taler kahanan janane sane wenten ring Lampung Selatan, pamekas ring Balinuraga. Sameton iraga Etnis Bali sane makehan meneng irika katiben bancana sane ngwetuang rasa sebet, duaning makeh sayuakti jana Balinuraga irika padem antuk panglurug jana Agom. Manut gatra sane kapiragi antuk titiang, wiwitan kawentenan bancana punika wantah ring rahina sane lintangne, wenten anak bajang kalih diri makta sepeda motor saking krama Agom kapelagang antuk para truna Bali saking krama Balinuraga, raris ngawinang anak istri sane daa punika runtuh tur sepeda motoripun lecet.
Majalaran antuk punika, sayuakti makehan krama sane nenten nrima sapratingkah truna-truna Balinuraga raris rauh maduluran kroda sinambi makasami nadtad gegaman pinaka sanjata sakadi cerurit, pedang, golok, parang miwah sane lianan. Raris makasami jumujug ka genah Balinuraga, irika raris siat saking krama Agom miwah Balinuraga nenten dados amerin malih. Saling sempal, saling sabat, saling cak-cak, benyah ajur, dek-dek lidek wewangunan irika kageseng antuk massa sane kroda punika. Indike punika wantah duk rahina Saniscara, tanggal 27 Oktober 2012 raris ngawinang tigang (3) diri janane ngemasin padem.
Duaning nenten nrima kakaonannyane, raris panyiuan krama saking Agom, Lampung Selatan miwah pupulan jana sane nenten kauningin identitasnyane mawali ngrauhin jana Balinuraga sane dominan Etnis Bali ukuh ngwales kakaonanipun. Malih raris macedar siate nenten kapalasang malih. Antuk punika rahina Soma, tanggal 29 Oktober 2012 malih ngwetuang jana sane padem inggian punika makatah enem (6) diri.
Nanging manut pamargi gatra kantos rahina Anggara, tanggal 30 Oktober 2012, sampun makatah patbelas (14) diri sane padem antuk insiden punika, taler petang dasa kutus (48) umah sane kageseng samaliha tigang dasa tiga (33) sane rusak.
Sajeroning insiden punika mangda raris mrasidayang ngetus suksma sane gumanti sida anggen titi pangancan turmaning sipat siku-sikuning iraga makrama, mangda sida ngwetuang kumanyama ring sanak lianan. Duaning papineh lan pangrasa sanak lianan sami mabinayan, mangda taler iraga mrasidayang ngajinin, sampunang pisan ngambekang sapakayun ngraga. Duaning akidik wicara, akidik bebaosan, miwah akidik parilaksana nenten manut utawi kaon ring sanak linan pacang ngwetuang pikobet, panampen sane prasida pacang ngawe buncul iraga newek miwah sanak sane nenten madue iwang. Napi malih kantos ngawinang padem ring sameton krama, punika banget pisan kasayangang. Dumadak Ida Sang Hyang Widi sih asung kerta wara nugraha mapaica karahayuan lan karahajengan majeng ring damuh sami, raris prasida jana sane kabancana miwah sane mancanain prasida kumanyama malih, nenten malih marebat, nenten malih wenten erang napi malih pacang mangrusak. Sapunika taler banget pangapti titiang majeng ring Pamerintah sane ngwawa jagat irika utawi ring dija magenah, mangda prasida muputang prakara sakadi punika kantos yukti-yukti nenten malih wenten pikobet ring krama, mangda raris benjang pungkur prakara sane sampun lami utawi lawas malih dados metu anggen jalaran pacang mencanen miwah ngrusak pasametonan. Mogi sami makayun becik, sida muponin kaledangan kayun.
Pangaptin titiang pinaka yowana Bali sane gumanti ngaptiang santi ring manah, santi ring jagat sekala, sapunika taler mangda santi ring gumi wayah,,, ring kahuripan punika sayuakti sampun akeh pikobet sane ngapiambeng iraga, akeh gegodan, msl talre mangda sida sameton akeh madue pawilangan miwah satata muponin turmaning ngmargiang parilaksana sane sadu dharma, angawe sukaning wong len, saling asah, asih, asuh,,, paras-paros sarpanaya, sagilik-saguluk, saluung-luung sabayantaka... taler satata ngmargiang ajahan Tat Twam Asi... lamakane sida mangguh santi,,, damai,,, astungkara!
Sameton yowana sami, yadiastun iraga mabinayan ras, etnis, agama, budaya, basa nanging iraga kantun tetep pinaka Wangsa Indonesia, WNI...
Senin, 29 Oktober 2012
Sejarah dan Perkembangan Bahasa Bali
Bahasa Bali adalah salah satu bahasa daerah di negara Indonesia yang dipelihara dengan baik oleh masyarakat penuturnya, yaitu etnis Bali. Bahasa Bali sebagai bahasa ibu atau bahasa pertama bagi sebagian besar masyarakat Bali, dipakai secara luas sebagai alat komunikasi dalam berbagai aktivitas di dalam rumah tangga dan di luar rumah tangga yang mencakupi berbagai aktivitas kehidupan sosial masyarakat Bali. Oleh karena itu, bahasa Bali merupakan pendukung kebudayaan Bali yang tetap hidup dan berkembang di Bali. Dilihat dari jumlah penuturnya, bahasa Bali didukung oleh lebih kurang setengah juta jiwa dan memiliki tradisi tulis sehingga bahasa Bali termasuk bahasa daerah besar di antara beberapa bahasa daerah di Indonesia.
Keberadaan bahasa Bali memiliki variasi yang cukup rumit karena adanya sor-singgih yang ditentukan oleh pembicara, lawan bicara, dan hal-hal yang dibicarakan. Secara umum, variasi bahasa Bali dapat dibedakan atas variasi temporal, regional, dan sosial. Dimensi temporal bahasa bali memberikan indikasi kesejarahan dan perkembangan bahasanya meski dalam arti yang sangat terbatas. Secara temporal bahasa Bali dibedakan atas bahasa bali Kuno yang sering disebut deengan bahasa Bali Mula atau Bali Aga, bahasa Bali Tengahan atau Kawi Bali, dan bahasa Bali Kepara yang sering disebut Bali Baru atau bahasa Bali Modern.
Minggu, 28 Oktober 2012
Sumpah Pemuda
Sumpah Pemuda wantah sinalih tunggil bukti otentik inggian punika duk tanggal 28 Oktober 1928 Wangsa Indonesia kamijilang, punika mawinan iraga maka sami pinaka warga Indonesia eling ring momentum 28 Oktober pinaka rahina mijilnyane Wangsa Indonesia, kamijilan Wangsa Indonesia punika wantah pikolih saking perjuangan sameton warga sami sane salami satus warsa sampun karumasa sengsara duaning daweg punika iraga wantah kawawa olih kaum kolonialis, kahanan iraga sane pinaka "budak ring pertiwi" iraga newek punika raris ngwetuang wirang ring para yowana Indonesia duk punika gumanti nyikiyang pakayunan pacang mabela negara, pakayunan sane nunggil ring soang-soang angen sameton warga Indonesia punika raris pinaka semaya perjuangan warga Indonesia raris kantos Wangsa Indonesia ngamolihang mahardika duk tanggal 17 Agustus 1945, nepek ring 17 warsannyane.
Sabtu, 27 Oktober 2012
Bahasa Bali "Kasepekang" oleh Penuturnya
Kepala Dinas Kebudayaan Provinsi Bali Ketut Suastika mengungkapkan, jumlah penutur berbahasa daerah Bali di Pulau Dewata tergolong minim.
"Diperkirakan, penutur berbahasa daerah Bali kini jumlahnya kurang dari satu juta jiwa," kata Kadisbud Suastika di Denpasar, Kamis.
Ia mengatakan, jika dibandingkan dengan penduduk Bali yang hampir mencapai empat juta jiwa, jumlah penutur sebanyak itu tentu tidak baik bagi kelangsungan dan kelestarian sebuah bahasa daerah.
Suastika menyebutkan, di lingkungan sebagian keluarga muda saat ini sudah sangat jarang yang menggunakan panggilan "meme-bapa" sebagai nama panggilan ibu dan ayah. Mereka lebih senang menggunakan panggilan dalam bahasa Indonesia.
"Memang tidak salah jika masyarakat Bali menggunakan bahasa Indonesia dan bahkan bahasa asing, tetapi mestinya tetap harus dikombinasikan dengan bahasa Bali," ucapnya.
Suastika menambahkan, jangan sampai orang Bali akhirnya tidak bisa berbahasa Bali karena telah melupakan "bahasa ibunya".
"Ke depan, saya melihat perlunya menggunakan bahasa Bali pada lingkungan kerja dan pendidikan. Atau istilahnya bisa dibuat semacam satu hari berbahasa Bali. Jadi setiap minggu, ada satu hari khusus yang mewajibkan para pekerja maupun pelajar harus berkomunikasi menggunakan bahasa Bali," ujarnya.
Dengan cara seperti itu, kata Suastika, setidaknya bagi anak-anak yang di lingkungan keluarga tidak pernah menggunakan dan bahkan tidak bisa berbahasa Bali, menjadi dapat mengenal bahasa daerahnya sendiri.
"Melalui cara ini, selain sebagai pengenalan kepada generasi penerus, sekaligus juga menjadi upaya pelestarian," ucapnya.
Rencananya, lanjut dia, pada Oktober 2011 akan dilangsungkan Kongres Bahasa Bali. Acara ini merupakan forum lima tahunan yang membahas tentang bahasa Bali dan juga bahasa daerah lainnya.
"Dalam kongres itu, persoalan bahasa dan aksara Bali yang mulai ditinggalkan oleh masyarakat Bali akan coba kami bahas, sehingga dapat dihasilkan strategi pemecahannya," katanya.
Jumat, 05 Oktober 2012
Pan Angklung Gadang (1)
Kacrita koné di Désa Anu, ada anak madan Pan Angklung Gadang. Yén jemak digoba jlemané mula bocok, yén dijejeleg tusing masi lanjar tuah sada ngrengked paukudané. Ia mapi-mapi belog, mirib cara anak tuara nawang kangin kauh, sakéwala yén tlektek dayanné kerepan tekén bulun méng, cendek, tusing kalah baan metukin wiréh dayané Mamungkling . Pan Angklung Gadang ia koné mamarekan di purian.
Kocapan sedek dina anu, Ida Anaké Agung mapikayun lakar lunga ka gunung, tumuli ngandikain Pan Angklung Gadang, “Bapa, Pan Angklung Gadang, gelah jani lakar luas ka gunung, kema Bapa ngétéh-étéhin jaran gelahé apang énggal!”
“Inggih, sapangandikan Cokor I Déwa titiang sairing,” kéto atur Pan Angklung Gadang, nglaut bangun ngénggalang nyemak jaran palinggihané, tur kaétéh-étéhin kapasangin kekepuh, kundali, ambed ikut muah canggah bias. Makejang totonan pada mablongsong slaka. Disubané pragat, lantas Pan Angklung Gadang matur, “Inggih, Ratu Déwa Agung, puniki sampun puput antuk titiang, durusang Cokor I Déwa munggah!”
Anaké Agung lantas ngamunggahin kuda tur sasubanné malinggih di tundun jarané buin ngandika, “Bapa, Pan Angklung Gadang, kema jemak pacanangan gelahé, jalan jani Bapa luas ka gunung iringang anaké buka gelah!”
“Inggih, sandikan Cokor I Déwa.” Kéto aturné Pan Angklung Gadang. Ditu lantas Ida Anaké Agung manglinggihin jaran maalon-alonan, kairing baan Pan Angklung Gadang negen kompék pacanangan.
Gelisin satua, pamargin Ida Anaké Agung manglinggihin kuda kairing olih Pan Angklung Gadang, suba koné joh ngliwat désa, sagét macepol blongsong ambed ikut jarané, nanging tusing duduka tekén Pan Angklung Gadang. Kacrita jani suba koné di gunung, tumuli Ida tedun sakéng kudané tur kacingakin kudané makocogan pesu peluh. Wau kawaspada olih Ida, kandugi kacingak panganggén kudané kuang, blongsong ambed ikutné kecong, raris Ida ngandika, “Ih, Bapa Pan Angklung Gadang, sawiréh Bapa majalan dorian, tusing ké Bapa nepukin blongsong ambed ikut jarané kecag?”
Matur Pan Angklung Gadang, “Inggih Ratu Déwa Agung, wantah kantenang titiang, sakéwanten tan wénten purun titiang ngambil punika, santukan durung wénten pangandikan Cokor I Déwa.” Mara kéto aturné Pan Angklung Gadang, ngandika Ida Anaké Agung sada bangras tekén Pan Angklung Gadang, “Dong, Bapa Pan Angklung Gadang, nguda sih Bapa belog pesan. Suba tepukin Bapa slakané ulung, nguda tusing ada keneh Bapané nuduk, nagih orahin dogén. Nah, mani puan, yén Bapa ngiringang gelah, lamun ada macepol uli jarané, duduk men énggalang, penpen di kompéké!”
“Inggih, sapangandikan Cokor I Déwa titiang sairing.”
Tan kacrita Ida Anaké Agung di gunungé, jani suba lingsir, raris Ida Anaké Agung mapakayunan pacang mantuk saha ngandikain parekan, “Bapa, Pan Angklung Gadang, tragianang jarané, étéh-étéhin, gelahé lakar mulih né jani!”
Pan Angklung Gadang matur, “Inggih.” Laut bangun ngénggalang nyemak jaran tur kaétéh-étéhin. Di subané pragat, lantas ia matur, “Inggih Ratu Déwa Agung, puniki sampun puput antuk titiang mayasin kudan Cokor I Déwa, durusang munggah!” Lantas koné Ida Anaké Agung nglinggihin kuda adéng-adéng kairing baan Pan Angklung Gadang negen kompék pacanangan.
Kacrita suba koné jani rauh di tepin désané, sagét ada pacepolpol ulung uli di jarané. Mara tepukina tekén Pan Angklung Gadang, tusing nolih buin laut koné éncol duduka tur kapenpen ka kompék pacanangané, tur kategen laut majalan. Nglanus pamargan Ida, critanan sagét suba rauh di bancingah, raris tedun Ida saking kuda saha mangraris ka purian. Kompéké ané tegena baan Pan Angklung Gadang lantas timbalina tekén panyeroané tur kagenahang di plangkan ambéné. Pan Angklung Gadang ngembusin étéh-étéh jarané nglaut nyutsut peluhné.
Kacrita jani Ida Anaké Agung malinggih di plangkané makayunan ngrayunang sedah, laut Ida ngungkabang kompék. Wau ungkabang Ida, tengkejut Ida nyingakin kompék pacanangané bek masegseg misi tain jaran. Ida Anaké Agung kamemegan, ngraris menggah piduka saha nauhin Pan Angklung Gadang.
Égar kenehnyané Pan Angklung Gadang parek masila tiding, kasengguh lakar kaicén lungsuran. Mara ia masila tur nunas lugra lantas Ida Anaké Agung ngadeg nglaut ninjak tendas Pan Angklung Gadangé, kadulurin pangandika banggras, “Kaki kléwaran ibané ngajahin sangkan bisa iba menpenin kompék gelahé tain jaran?” Mara amonto Ida ngandika, buin ningtingan cokor ukuh ninjak, énggalan kagelut cokor Idané tekén Pan Angklung Gadang sambilanga matur sisip, “Inggih Ratu Déwa Agung, duaning Cokor I Déwa ngandikain titiang, “Lamun ada ulung uli di jarané, duduk nyen, penpen di kompéké!” Asapunika pangandikan Cokor I Déwa ring titiang. Sané i wau wénten kantenang titiang macepol saking kudané, raris duduk titiang tur genahang titiang ring kompék pacanangané. Inggih sané mangkin, yéning titiang kabaos sisip, durusang puputang titiang né mangkin!”
Kaketus saking: http://www.balipost.co.id/balipostcetak/2008/5/25/ort7.html.
Langganan: Entri (Atom)